text:
31 Ekim 2016 Pazartesi
Türkmenistanyň Prezidenti Wideoşekilli Iş Maslahatyny Geçirdi
Hormatly Prezidentimiz Gurbanguly Berdimuhamedow Ministrler Kabinetiniň Başlygynyň käbir orunbasarlarynyň, welaýatlaryň we Aşgabat şäheriniň häkimleriniň gatnaşmagynda göni aragatnaşyk arkaly nobatdaky wideoşekilli iş maslahatyny geçirdi. Maslahatda döwlet durmuşynyň möhüm meselelerine, oba hojalyk işleriniň barşyna, milli we sebit ösüş maksatnamalaryny amala aşyrmak bilen baglylykda ýerlerde işleriň ýagdaýyna garaldy.
Ilki bilen, göni aragatnaşyga Ahal welaýatynyň häkimi E.Orazgeldiýew çagyryldy. Häkim dowam edýän pagta ýygymy, oba ilatynyň ýaşaýyş-durmuş derejesini ýokarlandyrmak, welaýatyň senagat düzümini giňeltmek maksady bilen işlenip taýýarlanan meýilnamalaryň amala aşyrylyşy barada hasabat berdi.
Döwlet Baştutanymyz pagtanyň galan hasylyny zaýasyz ýygnap almagyň möhümdigini belläp, oba hojalyk tehnikalarynyň netijeli ulanylmagyny we olara öz wagtynda hyzmat edilmegini üpjün etmek barada görkezme berdi. Döwlet Baştutanymyz welaýatyň gowaça meýdanlarynda galan hasyly ýygnap almak işleriniň Kaka we Ak bugdaý etraplarynda pes derejede alnyp barylýandygyny aýdyp, ýygymyň depginini ýokarlandyrmak boýunça ähli zerur çäreleri görmegi häkimden talap etdi.
Soňra Balkan welaýatynyň häkimi D.Durdyýew welaýatyň çäklerinde alnyp barylýan işleriň ýagdaýy, şol sanda welaýatyň ekerançylyk meýldanlarynda, dowardarçylyk hojalyklarynda durmuşa geçirilýän giň möçberli çäreler, oba hojalyk tehnikalaryny geljek ýyla taýýarlamak boýunça ýaýbaňlandyrylan işler barada hasabat berdi. Şeýle hem ol welaýatyň çäklerinde alnyp barylýan gurluşyk işleriniň, ilkinji nobatda bolsa, ulanmaga tabşyrylmagy meýilleşdirilen desgalardaky gurluşyklaryň ýagdaýy barada habar berdi.
Hormatly Prezidentimiz Gurbanguly Berdimuhamedow ýurdumyzyň günbatar sebitiniň ekerançylyk meýdanlarynda alnyp barylýan işleriň ýagdaýyna ünsi çekip, oba hojalygynda agrotehniki çäreleriň degişli derejede alnyp barylmalydygyny, kärendeçileriň mineral dökünler bilen üpjünçiliginiň, olar bilen hasaplaşyk işleriniň geçirilişiniň hemişe gözegçilikde saklanmalydygyny tabşyrdy.
Wideoşekilli iş maslahaty Daşoguz welaýatynyň häkimi O.Gurbannazarowyň hasabaty bilen dowam etdi. Häkim häzirki döwürde welaýatyň ekerançylyk meýdanlarynda alnyp barylýan oba hojalyk işleriniň ýagdaýy, aýratyn-da, pagtanyň galan hasylyny zaýasyz ýygnap almak boýunça ýaýbaňlandyrylan işler barada hasabat berdi. Şeýle hem ösümçiligi ösdürmek, ekin dolanyşygyny kämilleşdirmek we ekin meýdanlarynyň hilini gowulandyrmak boýunça görülýän çäreler barada habar berildi. Bulardan başga-da, häkim welaýatyň çäklerinde gurluşygy alnyp barylýan dürli maksatly desgalardaky işleriň ýagdaýy barada habar berdi.
Milli Liderimiz welaýatyň gowaça meýdanlarynda galan pagta hasylyny iň soňky hanasyna çenli ýygnap almak boýunça ýaýbaňlandyrylan işleriň Gurbansoltan eje adyndaky, Boldumsaz we başga-da käbir etraplarda pes derejede alnyp barylýandygyny aýtdy. Şunuň bilen baglylykda, döwlet Baştutanymyz möwsümi öz wagtynda tamamlamak üçin bar bolan tehniki serişdeleri netijeli ulanmagy hem-de guramaçylyk işlerini güýçlendirmegi häkimden talap etdi.
Şeýle hem hormatly Prezidentimiz Gurbanguly Berdimuhamedow oba hojalyk maksatly ýerleriň hasyllylygyny ýokarlandyrmak, şol sanda daýhanlary mineral dökünleri bilen üpjün etmek, gök-miwe önümleriniň öndürilýän möçberini artdyrmak üçin degişli agrotehniki we ykdysady şertleri döretmek, maldarçylygyň ot-iýmlik binýadyny berkitmek, şeýle hem oba hojalyk tehnikalaryny ýaz möwsümine taýýarlamak barada görkezmeleri berdi.
Lebap welaýatynyň häkimi Ç.Çarlyýew welaýatyň obasenagat pudagynda işleriň ýagdaýy, pagtanyň galan hasylyny zaýasyz ýygnap almak bilen bagly işleriň depgini barada hasabat berdi. Habar berlişi ýaly, häzirki döwürde welaýatyň çäklerinde oba hojalyk işlerini agrotehniki kadalara laýyk derejede alyp barmak, ilatyň durmuş üpjünçilingini has-da gowulandyrmak, şeýle hem sebitde gurluşygy alnyp barylýan desgalardaky işleriň depginlerini ýokarlandyrmak boýunça maksatnamalaýyn çäreler durmuşa geçirilýär.
Döwlet Baştutanymyz gowaça meýdanlarynda galan pagta hasylyny zaýasyz ýygnap almak işinde Hojambaz, Köýtendag, Atamyrat, Döwletli, Beýik Türkmenbaşy, Birata etraplarynda haýal-ýagallyga ýol berilýändigini aýdyp, bu işleriň depginlerini ýokarlandyrmak boýunça zerur çäreleri görmegi tabşyrdy.
Milli Liderimiz häkimiň ünsüni oba hojalyk önümçiligini artdyrmagyň esasy wezipeleriniň birine—ekin dolanyşygynyň düzgünlerini takyk berjaý etmek bilen işlenip bejerilýän ýerleri netijeli peýdalanmak, dökünler, tohumlar we beýleki serişdeler bilen üpjün etmek, şeýle hem täze ýerleri özleşdirmek we melioratiw işleri geçirmek wezipelerine çekip, bu babatda tabşyryklary berdi.
Soňra Mary welaýatynyň häkimi B.Annargurbanow ýygym möwsüminiň görkezijileri: borçnamadan artyk ýygnalan pagtanyň hem-de pagtasy ýygnalmaly ýerleriň möçberi barada hasabat berdi. Mundan başga-da, häkim welaýatyň çäklerinde alnyp barylýan gurluşyk işleri, şol sanda durmuş-ykdysady düzümi yzygiderli ösdürmek boýunça alnyp barylýan işler barada habar berildi.
Hormatly Prezidentimiz Gurbanguly Berdimuhamedow sebitiň Murgap, Mary, Wekilbazar, Tagtabazar we beýleki käbir etraplarynda galan pagta hasylyny zaýasyz ýygnap almak işleriniň depginleriniň pesdigini aýtdy we bu işlerde bar bolan haýal-ýagallygyň sebäplerini seljerip, ony güýçlendirmegi häkimden berk talap etdi. Milli Liderimiz welaýatyň oba hojalyk toplumynda alnyp barylýan işleriň agrotehniki çärelere laýyk bolmalydygyny aýdyp, bereketli hasyl almak maksady bilen, ekerançylygyň medeniýetini, agrotehnikanyň netijeli usullaryny ýokarlandyrmak boýunça ylmy taýdan esaslandyrylan ulgamyň ornaşdyrylmagyny berk gözegçilikde saklamagy tabşyrdy.
Soňra wideoşekilli iş maslahatyna şol bir wagtda Ministrler Kabinetiniň Başlygynyň orunbasarlary R.Bazarow, B.Ereşow we B.Hojamämmedow çagyryldylar.
Ilki bilen R.Bazarow ýurdumyzyň obasenagat toplumynda alnyp barylýan işleriň ýagdaýy, geljek ýyl üçin tehnikalary taýýarlamak işleriniň derejesi, şeýle hem kärendeçiler bilen hasaplaşyklaryň geçirilişi barada hasabat berdi.
Wise-premýer B.Ereşow ýurdumyzyň senagat toplumynda, aýratyn-da, himiýa pudagynda alnyp barylýan işleriň ýagdaýy, ekerançy kärendeçileri mineral dökünler bilen doly derejede üpjün etmek boýunça alnyp barylýan giň möçberli işler, önümçilik desgalarynyň kuwwatlyklaryny ýokarlandyrmak babatda görülýän çäreler barada hasabat berdi.
Wise-premýer B.Hojamämmedow öz gezeginde ýurdumyzyň bank-maliýe ulgamynyň işini kämilleşdirmek, şol sanda oba senagat toplumynda bazar gatnaşyklaryny kemala getirmek, onuň maddy-enjamlaýyn binýadyny berkitmek we oba hojalyk önüm öndürijilerini goldamak boýunça görülýän çäreler barada hasabat berdi. Şeýle hem wise-premýer daýhanlar we kärendeçiler bilen hasaplaşyklary geçirmek boýunça işleriň ýerine ýetirilişi barada hasabat berdi.
Milli Liderimiziň belleýşi ýaly, oba hojalyk önümlerini, azyk we senagat üçin çig maly öndürmek - bu köpugurly we çylşyrymly ulgam bolup, onuň ýagdaýy we ösüşi milli ykdysadyýetimiziň bäsdeşlige ukyplylygynyň umumy derejesine, onuň maliýe institutlarynyň, karz-ýeňillik ulgamynyň, şeýle hem mineral dökünlerini öndürýän senagat kärhanalarynyň netijeliligine bagly bolup durýar.
Häzirki wagtda ýurdumyzyň obasenagat toplumy öz esasy wezipesini—ýurdumyzyň ilatyny ýokary hilli azyk önümleri bilen ýeterlik derejede üpjün etmek wezipesini doly berjaý edýär. Biziň häzir görýän çärelerimiz oba hojalyk önümçiliginden gelýän girdejileri artdyrmaga, içeri we daşary bazarlarda ýurdumyzyň önümlerini ýerlemäge gönükdirilendir diýip, hormatly Prezidentimiz Gurbanguly Berdimuhamedow hökümet agzalarynyň öňünde degişli wezipeleri goýdy.
Gürrüň, hususan-da, obada haryt öndürijileri höweslendirmegiň, obasenagat toplumynyň tehniki üpjünçilik derejesini ýokarlandyrmagyň, daýhanlaryň netijeli zähmet çekmegi üçin şertleri döretmegiň we oba çäklerini durmuş-ykdysady taýdan ösdürmegiň, hojalyk başlangyjyny höweslendirmegiň usullary barada bardy. Şeýle hem kärendeçiler bilen özara hasaplaşyklary öz wagtynda geçirmegiň möhümdigi bellenildi.
Soňra göni aragatnaşykda geçirilýän wideoşekilli iş maslahatyna Ministrler Kabinetiniň Başlygynyň orunbasary, Türkmenistanyň Prezidentiniň Diwanynyň we Ministrler Kabinetiniň iş dolandyryjysy Ş.Durdylyýew bilen Aşgabat şäheriniň häkimi M.Abilow çagyryldy.
Wise-premýer paýtagtymyzy döwrebaplaşdyrmagyň meýilnamalaryny amala aşyrmak boýunça alnyp barylýan işler, aýratyn-da, şäher köçelerini abadanlaşdyrmak boýunça meýilleşdirilen çäreleri ýerine ýetirmek bilen baglanyşykly meseleler barada hasabat berdi.
Döwlet Baştutanymyz bu işleri, şol sanda ýol-ulag düzümini kämilleşdirmek işlerini ýokary hilli alyp barmagyň möhümdigini belledi. Adamlaryň abadan durmuşy, olaryň oňaýly ýaşamagy we netijeli zähmet çekmegi üçin ähli şertleri döretmek biziň özgertmelerimiziň esasy maksady bolup durýar diýip, gurluşyk we abatlaýyş işlerini hemişe gözegçilikde saklamak babatda wise-premýere birnäçe anyk tabşyryklary berdi.
Aşgabat şäheriniň häkimi M.Abilow paýtagtymyzyň çäklerinde bar bolan binalaryň bezeg işleri, olaryň atlandyrylyşy, mozaika işleriniň ýerine ýetirilişi bilen baglanyşykly wezipeleri üstünlikli ýerine ýetirmek boýunça ýaýbaňlandyrylan çäreler barada hasabat berdi. Şeýle hem häkim täze seýilgähde oturdylmagy meýilleşdirilýän heýkeller, olaryň taýýarlanyş aýratynlyklary barada şekiller arkaly habar berdi.
Döwlet Baştutanymyz görkezilen şekillere belliklerini aýtdy we degişli düzedişleri girizdi. Hormatly Prezidentimiz Gurbanguly Berdimuhamedow paýtagtymyzyň binalarynyň atlandyrylyşynyň we olaryň bezeg şekilleriniň ugurdaş desgalar bilen bir bitewi sazlaşygy emele getirmelidigini, binalaryň bezeglerinde ugurdaş şekilleriň ulanylmalydygyny belledi.
Döwlet Baştutanymyz bu ýerdäki binalaryň bezeglerinde halkymyzyň däp-dessurlaryna mahsus ýörelgeleriň häzirki zaman tejribesi bilen utgaşdamylydygyny aýdyp, bu ugurda suratkeşleriň, heýkeltaraşlaryň we beýleki sungat işgärleriniň sazlaşykly işleriň ýola goýulmalydygyny belledi.
Milli Liderimiz täze seýilgähde oturdylmagy meýilleşdirilýän heýkeller barada aýdyp, olaryň taýýarlanylyşynda täzeçil ýörelgeleriň ulanylmaýandygyny aýratyn belledi we bu babatda ýurdumyzyň Döwlet çeperçilik akademiýasynyň mugallymlarynyň, talyplarynyň, şeýle hem ýurdumyzyň Suratkeşler birleşiginiň agzalarynyň döredýän eserleriniň döwrüň talabyna laýyk gelmeýändigini aýdyp, olaryň işine nägilelik bildirdi.
Täze seýilgähde oturdyljak heýkelleriň oturdylyşynyň häzirki zaman talaplaryna we täzeçil ýörelgelere laýyk gelmelidigini belläp, hormatly Prezidentimiz heýkelleriň halkymyzyň asylly ýörelgelerine laýyk derejede ýerleşdirilmelidigini, olarda ýagşy dessurlar bilen döwrebap usullaryň öz beýanyny tapmalydygyny aýtdy.
Wideoşekilli iş maslahatynyň barşynda paýtagtymyzy, ýurdumyzyň welaýatlaryny we halk hojalyk toplumynyň pudaklaryny mundan beýläk-de ösdürmek bilen bagly başga-da birnäçe meselelere garaldy, olary çözmegiň ugurlary kesgitlenildi.
Hormatly Prezidentimiz Gurbanguly Berdimuhamedow wideoşekilli iş maslahatyny tamamlap, oňa gatnaşyjylara eziz Watanymyzyň gülläp ösmeginiň, halkymyzyň bagtyýar durmuşynyň bähbidine alyp barýan işlerinde uly üstünlikleri arzuw etdi.
http://www.turkmenhabargullugy.com/haber.php?haber_id=4410 https://www.facebook.com/TurkmenHabarGullugy/
Kaydol: Kayıt Yorumları (Atom)


c: text/html

text:
Ene süýdi bilen iýmitlendirmek geljek nesliň sagdynlygynyň girewidir
Türkmenistanda ene süýdi bilen iýmitlendirmegi ýaýbaňlandyrmagy hem-de goldamagy wagyz etmek maksady bilen her ýylyň 1-7-nji sentýabry aralygynda ýurdumyzda geçirilýän Ene süýdi bilen iýmitlendirmegiň milli hepdeligi badalga aldy.
Giň möçberli jemgyýetçilik-aň bilim çäresiniň çäklerinde şu günler tutuş ýurdumyz boýunça Türkmenistanyň Saglygy goraýyş we derman senagaty ministrligi bilen BMG-niň Çagalar gaznasy (UNISEF) bilelikde ilatyň ene süýdi bilen iýmitlendirmegiň artykmaçlyklary we peýdasy barada habardarlygyny ýokarlandyrmaga, şeýle hem lukmançylyk işgärlerini degişli milli maksatnamany durmuşa geçirmäge gatnaşmaga çekmek maksady bilen köpsanly çäreler geçirilýär. Çagany iýmitlendirmegiň iň howpsuz we az çykdajyly görnüşi hem onuň ene süýdi bilen iýmitlendirilmegidir.
Soňky ýyllarda diňe bir paýtagtymyzda däl, eýsem, ýurdumyzyň welaýatlarynda açylan enäniň we çaganyň saglygyny goraýan «Ene mähri» merkezleriniň iň häzirkizaman tehnologiýalar bilen enjamlaşdyrylmagy, şeýle hem döwrebap hassahanalaryň, çagalar baglarynyň, mekdepleriň, iri sport toplumlarynyň, çagalar sagaldyş merkezleriniň we başga-da birnäçe möhüm desgalaryň gurulmagy hem-de olarda çagalaryň sagdyn, sazlaşykly ösmegi üçin ähli şertleriň döredilmegi munuň aýdyň subutnamasydyr.
Türkmen çagalarynyň fiziki we akyl taýdan sazlaşykly ösüşine şert döredýän asylly ýörelgeleriň hatarynda olaryň ene süýdi bilen iýmitlendirilmegi babatda ýöredilýän wagyz -nesihat işleri möhüm orny eýeleýär. Bu möhüm pudakdaky çynlakaý ylmy-barlaglaryň başynyň başlananyna 20 ýyl geçdi. Şu ýyllaryň dowamynda ýerine ýetirilen ägirt uly aň-bilim işleriniň netijesinde ýaş eneleriň birnäçe nesli öz çagalaryny ene süýdi çalşyryjylar bilen iýmitlendirmekden el çekdiler. Olar halkymyzyň asyrlarboýy däbine eýerip, çagalaryny ene süýdi bilen iýmitlendirmegi dowam etdirdiler. Bu çäreleriň netijesinde eneleriň hem-de çagalaryň saglyk derejesiniň görkezijileri ep-esli gowulandy, maşgalalar pugtalandy, olaryň maddy hal-ýagdaýy ýokarlandy.
Häzirki döwürde ýurdumyzyň çaga dogrulýan öýleriniň hemmesi diýen ýaly «Çaga hoşniýetli gatnaşygy bolan hassahana» diýen halkara sertifikatyna mynasyp boldy. Şeýle sertifikaty almak üçin esasy şertleriň biri bolsa çagany ene süýdi bilen iýmitlendirmek hakyndaky wagyz-nesihat bolup durýar.
Ýurdumyzyň saglygy goraýyş ulgamyny kämilleşdirmegiň ýolundaky ýene-de bir möhüm ädim şu ýylyň ýazynda kabul edilen «Ene süýdi bilen iýmitlendirmegi goramak hem wagyz etmek we çaga iýmit önümlerine bildirilýän talaplar hakynda» täze Kanunyň kabul edilmegi döwlet syýasatynyň çagalaryň saglygyny goramak ulgamynda ene süýdi bilen iýmitlendirmegi goramaga hem-de wagyz etmäge, çagalaryň doly bahaly we howpsuz iýmit bilen üpjünçiligine gönükdirilen ugurlaryny kesgitledi.
Filed under: Çagalar, Bütin Temalar, Habarlar, Saglyk |

robotstxt: allowed

filter: keep


text:
BMG-niň baş Sekretary Antonio Guterreş Türkmenistana bardy
Orta Aziýa ýurtlaryna sapar guraýan baş Sekretar Guterreş Gazagystana, Özbegistana, Gyrgyz Respublikasyna we Täjigistana guran saparyndan soň Aşgabada bardy
BMG-niň baş Sekretary Antonio Guterreş Türkmenistana sapary Prezident Gurbanguly Berdimuhamedow bilen geçiren ikiçäk duşuşygy bilen başlady.
Türkmenistanyň Lideri Berdimuhamedow we Guterreş türkmen we BMG-niň wekiliýetleriniň arasyndaky duşuşyga ýolbaşçylyk etdiler.
Toparara duşuşykdan soň Türkmenistanyň Prezidenti Berdimuhamedow we baş Sekretar Guterreş bilelikde beýannama berdiler.
Demokratik guramalaryň ösdürilmegi we goldanmagy, durnukly ösüş, energetika, transport, daşky gurşaw we halkara howpsyzlygy ugurlarynda BMG bilen hyzmatdaşlyk edýändiklerini beýan eden Gurbanguly Berdimuhamedow; “BMG bilen doly we uzak möhletli hyzmatdaşlyk etmek biziň strategik kararymyz” diýdi.
BMG-niň baş Sekretary Antonio Guterreş bolsa Türkmensitanyň BMG-na agza bolmagynyň 25 ýyllygy mynasybetli gutlady we “BMG-Türkmenistan gatnaşyklarynyň ileri tutýan ugurlaryndan biri Orta Aziýada durnuklylygyň we howpsyzlygyň üpjün edilmegi” diýdi.
Türkmenistanyň Lideri Gurbanguly Berdimuhamedow Gutereşi sentýabr aýynda Aşgabatda geçiriljek 5-nji Aziýa oýunlarynyň açylyşyna çagyrdy


text:
28 Kasım 2016 Pazartesi
Täze Demir Ýol Boýunça Owganystanyň Akina Şäherine Ilkinji Ýük Otlusy Ugrady
Transmilli polat demir ýolunyň– Aziýa halkara demir ýol ulag geçelgesiniň birinji nobatdakysynyň Atamyrat-Ymamnazar (Türkmenistan)-Akina (Owganystan) bölegi boýunça ilkinji ýük otlusy ugradyldy. Türkmenistandan Owganystanyň çäklerine 46 wagondan düzülen otly dostlukly goňşy ýurda un, däne, sement, karbamid we kükürt elter.
Bu wakanyň öň ýanynda türkmen-owgan serhedinde geçirilen dabaraly çäräniň barşynda Türkmenistanyň Prezidenti Gurbanguly Berdimuhamedow we Owganystan Yslam Respublikasynyň Prezidenti Mohammad Aşraf Gani ýygnananlaryň el çarpyşmalary astynda täze polat ýoluň “altyn sepini” berkitdiler.
Türkmenistanyň Atamyrat şäherinden Owganystanyň Akina şäherine çenli demir ýol bölegi hem-de degişli düzümler ýurdumyzyň Demir ýol ulaglary ministrliginiň edaralary tarapyndan çekildi. Uzynlygy 88 kilometre deň bolan polat ýoluň ugrunda degişlilikde 256 we 363 metr uzynlykdaky iki sany iri köpri bina edildi. Gülüstan we Ymamnazar demir ýol menzilleri, täze stansiýalar hem-de zerur bolan tehniki we durmuş maksatly beýleki desgalaryň birnäçesi guruldy. Täze demir ýoluň gurluşygyna 2013-nji ýylyň 5-nji iýunynda badalga berlipdi.
http://www.turkmenhabargullugy.com/taze-demir-yol-boyunca-owganystanyn-akina-saherine-ilkinji-yuk-otlusy-ugrady/
Kaydol: Kayıt Yorumları (Atom)


text:
Makao
Makao (Portugalça: Macau, Hytaýça: 澳门- Aomen). Daly ady: Hytaý Makao awtonom welaýaty (中华人民共和国澳门特别行政区), Hytaýyň gündogarynda ýerleşýär, 1999-njy ýylyň 20-nji dekabrna çenli Portugaliýanyň gol astyndady, şol günden soňra Hytaý halk respublikasyna degişli awtonom döwlet bolýar. Edil ady bilen meňzeş ýarym adada, (Guangzhou) Guanžau (oňki Kanton) 115 km-e çenli gündogarda, Hong Kongyň günbatarynda, (Zhu Jiang) Cu Ciang derýasynyň golaýynda ýerleşýän Makao iki sany adalary (Taypa we Koloan) (Taipa we Coloane) hem öz içine alýar.


text:
Aşgabat-Baku Strategik Hyzmatdaşlyga Tarap...
Türkmenistanyň we Azerbaýjanyň Liderleri Strategik Hyzmatdaşlyk Etmek Baradaky Ylalaşyga Gol Çekişdiler
Türkmenistanyň Prezidenti Gurbanguly Berdimuhamedow Prezidewnt İlham Aliýewiň çakylygyna laýyklykda awgust aýynyň 8-9-y aralygynda Azerbaýjanda resmi saparda boldy.
İki ýurduň wekiliýetleriniň arasynda geçirilen gepleşiklerden soň liderler Türkmenistan bilen Azerbaýjanyň Arasynda Strategik Hyzmatdaşlyk Etmek Baradaky Ylalaşyga gol goýdular.
Türkmenistan bilen Azerbaýjanyň arasynda bar bolan we 1996-njy ýylyň 18-nji martynda gol çekişilen strategik hyzmatdaşlyk etmek baradaky teswirnama 2017-nji ýylyň 8-nji awgustynda gol çekişilen ylalaşyk bilen aktuallaşdyryldy.
Strategik hyzmatdaşlyk etmek baradaky teswirnamada Hazar deňiziniň deltasyndan çykarylýan energiýa serişdeleriniň dünýä we Ýewropanyň bazarlaryna ýetirilmegi üçin hyzmatdaşlygy giňeltmek we “Owganystan-Türkmenistan-Azerbaýjan-Gürjistan-Türkiýe” üstaşyr transport taslamanyň tamamlanmagy üçin degişli goldawyň berilmegi barada nygtalýar.
Teswirnamadaky beýleki bir ugur bolsa türkmen we azerbaýjan dilleriniň iki taraply öwredilmeginiň ýaýbaňlandyrylmagy, iki ýurduň degişli guramalarynyň bu ugurda edýän tagallalaryny goldamak.
Liderler tarapyndan gol çekişilen Strategik hyzmatdaşlyk etmek baradaky teswirnamadan daşgary; Hazar deňizinde adatdan daşary ýagdaýlaryň ýüze çykmagynyň öňüniň alynmagy we bu ugurda hyzmatdaşlyk etmek, energetika pudagynda hyzmatdaşlygyň giňeldilmegi, daşky gurşaw, medeniýet we gonarar hukuklarynyň goralmagy, üstaşyr geçiş, syýahatçylyk we salgyt ugurlarynda hökümetara derejede hyzmatdaşlyk şertnamalaryna we teswirnamalara gol çekişildi.


text:
14 Şubat 2017 Salı
Geologiýa Muzeýi Türkmenistanyň Ýerasty Baýlyklary Bilen Tanyşdyrýar
Türkmenistanyň Nebit we gaz ministrliginiň Ylmy-önümçilik toplumynyň binasynda ýerleşýän 600 inedördül metri eýeleýän sergide dürli dag magdanlarynyň nusgalarynyň 2000-den gowragy bar. Munuň özi türkmen geologlarynyň birnäçe nesliniň toplanlarynyň birje bölegidir. Muzeý eksponatlary hasaba almak, tertibe salmak we saklamak, şeýle hem okuw-bilim sapaklaryny geçmek üçin zerur tehniki serişdeler bilen üpjün edilipdir.
Türkmenistanda gadymy paleozoý eýýamyndan galan gatlaklardaky bazaltdyr granit känleri köpdür. Olar binalaryň içki we daşky bezeginde giňden ulanylýar, galyndylarydyr owuntyklary demir we gara ýollaryň düşeginde peýdalanylýar . Selestin nebit-gaz burawlananda toýun ergini agraldyjy hökmünde zerurdyr. Bazalt süýüminiň üýtgeşik sypatlary ýangyn söndürijileriň ýörüte eşiginiň gyzgyna durnuklylygy, beton gurnamalaryň berkligi üçin peýdalanylýar.
Diwarlyklaryň birinde dürli çuňluklardan gazylyp alnan duz kernleri bar. Olaryň reňkleriniň tapawutlanmagynyň sebäbi, bu daş duzunyň kemala gelýän gatlarlaryna baglylygy bilen düşündirilýär, eger golaýynda mis elementleri bolsa, ýaşylymtyl, demir bolsa, mele reňk häsiýetli bolýar. Lukmançylykda, gurluşykda zerur gips bilen bir ýerräkde binalaryň içerki bezeginde ulanylýan angidrit ýaly bezeg daşy gabat gelýär. Limon reňkli kükürt dokma we gön senagatynda gerekli bolup, ol Gowurdak-Köýtendag sebitlerinde giňden ýaýrandyr.
Paleontologlaryň:paleobiolaglaryň, paleozoologlaryň we paleobotanikleriň tagallasy bilen ol ýa-da beýleki peýdaly magdanlaryň haçan kemala gelenligi ýüze çykarylýar. Geologik nusgalarda gabat gelýän gadymy jandarlaryň galyndysy boýunça olar bu gatlagyň haýsy döwre degşlidigini we magdanyň ýaşyny, şeýle hem alymlaryň pikirine görä, ýura we hek eýýamynyň gadymy ösümlik we haýwanat dünýäsiniň biologik galyndylaryndan kemala gelen olardaky suwuk uglewodorodlaryň ýaşyny kesgitleýärler.
Türkmenistanyň ýerlerinde hek, mergel, kalsit we barit känleri hek eýýamyna degişlidir. Bentonit toýun çakyr taýýarlamak we olary agartmak, şeýle hem yssa durnukly kerpiç guýmak üçin ulanýarlar. Neogeniň düzüindäki balykgulaklar binalaryň içerki we daşky bezeginde ulanylsa, doňan nebit-ozokerit lukmançylyk we himiýa senagaty üçin zerurdyr.
Köýtendagdaky gowaklardan alynýan mermer oniks ýaly gymmatly daşyň senagat taýdan alnyşy bes edildi, ençeme kilometrlik gowaklar ulgamy ekologlaryň, geologlaryň we karstologlaryň gözegçiligine geçdi, olar bu tebigy ýadygärlikleriň howasyny we çyglylygyny ölçemek üçin wagtal-wagtal olaryň içine girýärler.
Bu ýerde kükürt, daş duzy, gips, kwars gumdaşlar, granitler, bentonitler, kaolin, keramzit nusgalary bar. Olar sement, farfor, syrça we aýna önümçiliginde ulanylýar. Öýjükli nebit-gazly gatlaklaryndan alynýan kernler, suwuk uglewodorodlary özüne siňdiren dolomit ýa-da nebit ýataklarynyň golaýyndaky öýjjüklere ýygnan tebigy gaz has-da uly gyzyklanma döredýär. Ýeriň üstünde hem konkresiýalar ýaly üýtgeşik zatlar gabat gelýär. Çelekende we Boýadagda duşýan geň-enaýy gatan gumdaş heýkeller haýran edýär.
http://www.turkmenhabargullugy.com/geologiya-muzeyi-turkmenistanyn-yerasty-baylyklary-bilen-tanysdyryar/
Kaydol: Kayıt Yorumları (Atom)


text:
Ýewropa Kataloniýa çagyryş berdi
ÝB garaşsyzlyk yglanyny soňa goýan Kataloniýa çagyryş berdi
Ýewropa Bileleşigi Komissiýasynyň başlygynyň orunbasary Waldis Dombrowskis ÝB Komissiýasynyň agzalarynyň hepdelik maslahatyndan soň beren beýanatynda Kataloniýa krizisni gysga edip ele alandyklaryny mälim etdi.
Ispaniýadaky ýagdaýy ýakyndan gözegçilik edýändiklerini aýdan Waldis Dombrowskis: “Komissiýa Ispaniýadaky konstitutsion düzgüne dolulugyna hormat goýulmagyna çagyrýar” diýdi.
Ispaniýanyň guramalaryna we Premýer ministr Mariano Rahoýa ynanýandyklaryny aýdan Waldis Dombrowskis: “Bölünmegiň we dargamagyň hötdesinden geljek, birligi we Ispaniýanyň konstitutsiýasyna hormat goýulmagy üçin ediljek tagallalara goldaw berýäris” diýdi.
Ispaniýanyň gündogaryndaky Kataloniýa Awtonom dolanşygy Konstitutsion kazyýetiniň bikanun hökmünde yglan etmegine garamazdan 1-nji oktýabrda garaşszylyk referendumyny geçiripdi.
Kataloniýa Awtonom dolanşygynyň başlygy Karles Puigdmont garaşsyzlyk yglanyny merkezi hökümet bilen dialog arkaly çözmek üçin düýn soňa geçirendiklerini habar beripdi.


text:
Salam, hormatly Lukman! Meniň 2004-nji ýyldan bäri zobum bar. Zoby kesdirmäge gorkýaryn. 2006-njy ýyldan bäri saçym düşüp gelýär. Özimem 24 ýaşymda / Hormatly Lukman, indi näme çäre görmeli? Giňişleýin maglumat bermegiñizi haýyş edýärin?
Saýtyň okyjysy.
Hormatly okyjy!
Galkan şekilli mäzde düwnüň (zobuň) döremegi bu mäziň dürli kesellerinde ýüze çykyp, bu ýagdaý mäziň işiniň ýokarlanmagy ýa-da peselmegi bilen utgaşýandyr.
Saçyň düşmegi bu mäziň gormonlarynyň ýetmezçiliginiň alamaty bolup biler. Bu dörän ýagdaý endokrinolog lukmanyň kadaly gözegçiligini talap edýändir. Düwni aýyrmaga görkezmeler bolmadyk ýagdaýynda hem, gormon bejergini belli bir düzgün boýunça kabul etmek peýdaly bolar. Size lukman tarapyndan kadaly gözegçilik gerek.
Hormat bilen, saýtyň lukmany.
Teswirlemeler
Sac nameden dusyar
Gonok hem hic ayrylmayar
Name care gorsem bolar
Atamyrat, jogaplar şu ýerde http://www.saglyk.info/component/content/article/27-turkmence/665-yygy-yygydan-soralyan-soraglar.html
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Salam, hormatly Lukman! Men 21 ýaşymda we muňa garamazdan men öz deň-duş dostlarymyň arasynda iň hor görünýäni. Men bu mesele boýunça ozal birnäçe maslahat alypdym, witamin ýetmezçilik bar diýipdiler, alýan witaminlerim maňa kömek etmeýär. Belki, mende witamin ýetmezçilik däldir, biziň maşgalamyzda diňe men hor. Men ozallar kän alada etýärdim, sebäbi işim gaty jogapkärlidi. Ýöne indi beýle-de däl, arkaýyn işleýän, ýone şonda-da men hor. Şu babatda Sizden geljek maslahata garaşýan. Öňünden sagbolsun aýdýarys.
Saýtyň okyjysy.
Hormatly okyjy!
Bedeniň agramy (has takygy myşsa agramlylygyny köpeltmek üçin) ýokarlandyrmak üçin köp iýmitlenme we beden türgenleşiklerini geçirmek gowy netijeleri berip biler.
Onuň üçin Size aşakdaky maslahatlary berip bileris:
- Beloga, ýaglara, uglewodlara baý bolan iýmit önümleri bilen iýmitleniň. Günüň dowamynda 3-4 gezek naharlanmadan başga-da, arasynda hem iýmitlenmäge çalşyň. Et, ýumurtga, balyk, dorog, maňyzlar, süýt, däneli önümlerden edilen şüleler, ak çörek Siziň iň köp kabul edýän önümleriňiz bolmalydyr.
- Gök önümleri we ir-iýmişleri kabul etmek hökmandyr. Şolarsyz iýlen önümler ýeňil özleşmeýär. Siz içiň gatamagynyň hem öňüni alyp bilersiňiz. Gök önümlerden taýynlanan işdäçarlary naharyň ýanyndan iýmäge çalşyň.
- Duzy köp saklaýan önümleri iýmekden saklanyň. Duz bedende artyk suwy saklap, agzalara, esasan hem ýürege artykmaç agramlylyk salyp biler.
- Witaminleri saklaýan gerdejikleri kabul ediň.Olary açlygyňyza (ýogsa-da Siz hiç haçan aç bolmaly dälsiňiz) däl-de, nahardan soň kabul etmelidir.
- Mümkin boldugyndan köp ýatyp, dynç aljak boluň.
- Iýýän önümleriňiz ýaga geçmän, myşsa agramlylygyny üpjün eder ýaly, türgenleşme maşklary bilen kadaly meşgullanyň. Türgenleşme meýilnamasy garyn myşsalaryny türgenleşdirmekden, gantelleri, turnikleri, ştangalary ulanmakdan düzülen bolup, netijelere gözegçilik etmek üçin tälimçiniň maslahatyny alyp, onuň gözegçiliginde bolmak peýdaly netijeleri berip biler.
Myşsa agramlylygyny ýokarlandyrmakda belokly we uglewodly içgileri kabul etmek hem peýdaly bolup biler. Bu içgiler dürli-dürli bolup, kabul etmekden öň sport tälimçiňiz bilen maslahatlaşmak zerurdyr.
Bedeniň agramyny birden ýokarlandyrmakdan saklanyň. Iýmitlenme we türgenleşme netijesinde her hepdede agramyň 2-2,5 kg köpelmegi kadaly hasaplanýar.
Hormat bilen, Lukman.
Teswirlemeler
Suwuň bu häsiýetini işdämen, ýöne horlanmagy ýuregine düwen adamlar ulanyp bilerler. Bu maksat üçin diňe suw däl-de, gazy çykarylan mineral suwlary ýa-da ir-iýmiş şirelerini hem kabul edip bolar.
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
«Türkmennebitönümleri» Baş müdirliginiň düzüminde täze kärhana peýda bolar
Ol Daşoguz welaýatynyň S.A.Nyýazow adyndaky etrabynda gurulýar. 10 gektar ýerde otuzdan gowrak düzüm binAlary gurlar, olaryň arasynda nebit önümlerini saklaýan ammarlar, ýörüteleşdirilen awtoulaglar üçin iki sany duralga, iki gatly edara jaýy, ýangyn söndüriji edara, suw howdanlary, nasos bekedi we beýlekiler bar. Täze edara özbaşdak iş ulgamlary bilen üpjün ediler. Nebit önümleri bu ýere demir ýol bilen getiriler. Häzirki wagtda ýörüteleşdirilen abatlaýyş-gurluşyk müirliginiň işgärleri eýýäm nebit önümlerin saklaýan rezerwuarlaryň ýarysyny gurnadylar we iki gat edara jaýyny bina edýärler. Ol Daşoguz şäherindäki kärhana derek işe giriziler.
Nebit-gaz senagatynyň ösdürilmegi ummasyz ýangyç-energetika serişdelri bolan Türkmenistanyň döwlet syýasatynyň ileri tutulýan ugurlarynyň biridir. Iri gaz ýataklarynyň tapgyrynyň özleşdirilmegi bilen bir hatarda pudagyň infrastrukturasy, şol sanda ÝET-nyň önümlerini saklamak we ýerlemek boýunça täze, döwrebap kärhanalary gurmagyň hasabyna giňeldiler.


text:
Fransiýa XVII – XVIII asyrlarda
Mowzuk: Fransiýa XVII – XVIII asyrlarda
MEÝILNAMA
1. Ýurduň durmuş –ykdysady ösüşi. Lýudowik 14-ň hökümrowanlygynyň çagşamagy.
2. XVIII asyr fransuz rewolusiýasy.
3. Direktoriýanyň içeri we daşary syýasaty.
17-nji asyryň 2-nji ýarymynda Fransiýa Ýewropada iň uly we merkezleşen döwletleriň biridi. 1618-1648-nji ýyllarda bolup geçen 30 ýyllyk uruşyň netijesinde Fransiýanyň ýeňmegi onuň Ýewropada harby-syýasy agdyklygyny üpjün etdi. Fransiýanyň 18-nji asyryň ortalarynda ilaty 21 mln golaýy daýhanlardy. Emma oňa seretmezden ýurtda dokma senagatynyň kärhanalary daýhanlaryň zähmetinden amatly peýdalanýardy. Öndürilýän önümler ýurduň içerki we daşarky bazarynda satylýardy. Fransuz senagaty bu döwürde has köp pudaklydy: gymmat bahaly matalar, sagat, wino, ýarag, kagyz, kitap çap edýän kärhanalar bardy. Fransiýanyň demirgazyk ýerlerinde kärende görnüşinde oba –hojalyk ýöredilýärdi.
Fransiýada mülk eýeleri esasan özlerine degişli ýerleriň we daýhanlaryň hasabyna ýaşaýardy. Fransuz mülkdarlary iňlis jentlerden tapawutlylykda söwda bilen hem senagat işi bilen hem meşgullanyp bilmeýärdi. Şeýlelikde mülkdarlar kem-kemden tozap başlady.
XVII-nji asyrda täze emele gelýän fransuz buržuaz häli gowşakdy, şonuň üçin hem ol syýasy özbaşdaklyga taýýar däldi, ol fransuz absolýut goldawyna mätäçdi.
XVIII asyryň 2-nji ýarymy esasan hem absalýutizme garşy göreş bilen geçdi, esasan hem kardinal Reşelýeniň (1624-42) döwründe, ondan soňkylar ýagny 1642-nji ýýlda Lýudowik 14 (häli 5 ýaşyndaka) Anna Awstriýskaýa onuň hem oýnaşy italiýaly Mazarini.
Mazarini kardinal derejesini alyp ýurtda absolýutizm syýasatyny geçirýärdi. Onuň syýasatynda närazy toparlar emele gelip başlaýar. Fransiýanyň günorta – günbatar böleginde daýhanlar gozgalaň turuzdylar. Emma häkimiýet tarapyndan iberilen goşun ony basyp ýatyrdy. Hökümetde-de aýry-aýry toparlar emele geldi. Mysal üçin Pariž parlamenti şol 1 wagtda ýokary sud palatasy häkimiýet tarapyndan täze salgytlary girizmäge garşy çykyş edende şa buýrugy bilen onuň mejlisleri gadagan edildi. Muňa jogap edip Pariž parlamenti şa buýruklaryny güýçsiz hasap edýän birnäçe kararlar kabul etdi. Emma 1648-nji ýýlda Pariž parlamentiniň 2 sany lideri tussag edildi. Oňa jogap edip Parižliler şäherde müňlerçe berkitmeler gurdular, ol herekete fransiýada FRONDA diýen at berildi. Esasan hem 1650-1653 ýyllarda Frondaky ýurduň täsirli aristokratlary baştutanlyk edip, olar şa hökümiýetini çäklendirmegi, baş ştatlaryň döredilmegini talap edýärdiler. Emma Mazarini ol hereketleri dargadýar. 1661-nji ýylda Mazarini aradan çykan soň ýurdy Lýudowik 14-ň özi dolandyryp başlaýar. Lýudowik 14-ň dolandyran döwründe fransuz absolýutizmi has ösen derejesine ýetýär. Taryhda bu döwre Lýudowik 14-ň asyry diýip at berdiler. Onuň döwründe şa häkimligi has ýokara galýar hem-de döwlet merkezleşmesi güýçlenýär. Şanyň şahsyýetini arşa çykarmak köşk dabaralaryny şagalaňly bellemek, Wersalda has owadan şa köşgüni gurmak we ş.m- bularyň ählisi absolýutizmiň dabaralanýanlygyny görkezýän simwol bolmalydy.
Bu döwürde döwletiň esasy serişdeleri uruşlara harç edilýärdi. Lýudowik 14-ň 54 ýyl özbaşdak dolandyran döwrüniň 33 ýýly uruşlarda geçdi. Şeýle bolsa-da ol Ýewropada has agalyk ediji ýurda öwrülip bilmedi. Mysal üçin: Lýudowik 14-niň döwründäki bolup geçen 4 uruşda ýurduň ilatynyň sany azaldy. Egerde 17 asyryň 4 nji çärýeginde Fransiýanyň ilaty 15 mln gowrak bolan bolsa, eýýam 18 asyryň başynda ol 12 mln töweregi töweregi boldy. Iň agyr uruş Ispan mirasy ugrunda 1701-1714 ýýllar Uruşlar döwletiniň ykdysady ýagdaýyny has gowşatdy. Parižde we Fransiýanyň beýleki şäherlerinde närazylyk ösýärdi. Hökümet näçe alada etsede ykdysady çökgünlik has çuňlaşýardy.
Lýudowik 14 aradan çykan soň tagta Lýudowik 15 geçýär. (1715-1774) (ol 5 ýaşynda) soň üçin regent gersog Filip Orhonskiý 8 ýyl ýurdy dolandyrýar. Hökümetiň esasy wezipesi ýurdy ykdysady çökgünlikden çykarmakdy. Emma tersine maliýe çökgünligi ykdysady çökgünlik öwezini doldurdy. 18 asyryň 40-50 ýyllarda Fransiýa birnäçe uruşlara hem gatnaşdy. Mysal üçin 1740-1748 ýyllarda Awtriýa garşy, 1756-1763 ýyllar 7 ýyllyk uruş Angliýa garşy. XVIII asyryň ortalarynda Fransiýada senagat, söwda, oba-hojalygy uly depgin bilen ösüp başlady.
1790-nji ýyllarda Fransiýanyň ilaty köpelip 26 mln ýetdi, şolaň 84% oba ýaşaýjylarydy. Olara ekerançylyk ýerleriniň takmyndan 40% degişlidi. Şeýle ýagdaýda-da ýurduň ykdysadyýetde-de senagat esasy orun eýeleýärdi. Fransuz senagaty üçin häli gol zähmeti önümçilikde giňden ulanylýardy. Soňraky döwürlerde iri merkezleşen önümçiligi emele gelmegi bilen maşyn önümçiligi ýaýrap başlady. Ol bolsa öz gezeginde umumy fransuz bazarynyň emele gelmegine getirdi. Täze gatnaşyklaryň ýüze çykmagy bilen söwda-senagat toparlarynyň ähmiýeti ýokarlanyp başlady, olaryň ykdysady we sosial ähmiýeti güýçlendi. Emma Fransiýada söwdanyň, senagatyň ösmegi üçin absulýutizm böwet bolup durýardy.
18 asyryň 2-nji ýarymyndan absolýutizme garşy has güýçli toparlar emele gelip başlady. Olaryň has täsirlisi senagatçylardy, pariž parlamentidi. Şeýlelikde 18 asyryň ahyryna Fransiýada absolýutizme garşy senagatynyň, liberal mülkdarlaryň, daýhanlaryň we hakyna tutma işçileriň jemgyýetçilik närazylygy ösüp başlaýar. 18 asyryň ortalaryna fransuz magaryfy has güýçli ösüp başlaýar ideýa akymy hökmünde ony tanymal akyldarlar, ýazyjylar, alymlar döredip başlaýar. Bu döwürde köpsanly ylmyň dürli pudaklaryna degişli sözlükler (600 gowrak), köptomly neşirler “Tebigy taryh” (Býutfon) “Ylymlaryň we senetçiligiň ensiklopediýasy” Didra we D. Alamber (28 tom).
Ýurtda (18 as.2ýar) gizlin çaphanalar, gadagan edilen kitaplaryň ambarlary döredilipdi. Oňa seretmezden kitaplar ýokary nyrhdan satylýardy, olary okaýanlaryň sany gün-günden artýardy. Täze döwür barada Wolteriň, Montekýo Russonyň, Didranyň, D’Alamberiniň serleri fransuz ruhy medeniýetiniň has ösenligini görkezýärdi.
18 asyryň 80-njy ýyllarynda absolýutizmiň çökgünligi bilen 1 hatarda Fransiýada söwda senagat çökgünligi hem ýaýrady. Ony 1876 ýylda Angliýa bilen Fransiýanyň arasynda söwda şertiniň baglanşygy has hem çuňdy. Fransuz bazarlarynda arzan iňlis harytlarynyň satylmagy üçin amatly şert döredi.
1789-njy ýylda döwletiň karzy 4,5 mlrd franka ýetdi, 1776-nji ýýlda ol 1,5 mlrd frankdy.
Şeýle ýagdaýda ýurtda 1614-nji ýýlda ýatyrylan Baş ştatlary çagyrmak talaplary güýçlendi. Ony çagyrmak 1789 –nji ýýlyň ýazyna bellendi. Şäherlerde, obalarda deputatlara berk haýyşlar edilip başlandy. Şol duşuşuklarda 3-soslowýaň, ýagny zähmetkeş köpçüligiň talaplary has ýaňlanýardy. Olar onçakly düýpli syýasy äheňde-de däldi. Mysal üçin: salgytlary azaltmak, käbir önümlerden olary artdyrmak. Dolanyşykda ilkinji gezek konstitutsiýa sözi ulanylyp başlandy.
Bu döwürde häkimiýete gelen Lýudowik 16 (1774-1792ý) ýokardaky talaplary kanagatlandyrmak üçin ol hökümetdäki senagaty, söwda maliýe ulgamyna gözegçilik etmek üçin şweýser bankiýa Nekžeri işe çagyrýar. Ol aram reformalaryň tarapdary.
1788- ýylyň ýazyndan güýçli halk hereketi başlandy, salgyt edaralaryny ýumurmak, mülkdarlaryň ýerlerine çozuş etmek, daýhanlaryň özakymlaýan pitneleri- adaty hadysa öwrüldi. Şeýle çykyşlaryň iň täsirlisi Parižiň işçileriniň çykyşy boldy. Işçiler oňa jogap edip onuň jaýyna we kärhanasyny ýumurýarlar we goşun bilen ýakama-ýaka uruşa girişýärler. Metpugatda çäklendirmäniň ýatyrylmagy uly möçberde kitaplaryň, ýygyndylaryň çap edilmegine getirdi. Ol edebiýatlarda esasan hem täze gatlak hökümünde emele gelen liberal dworýanlar we 3-nji soslowýanyň wekilleriniň öňe sürýän talaplary beýan edilýärdi: Mysal üçin: raýat deňhukuklygy, hukuklaryň we azatlyklaryň erkinligi monarhiýany çäklendirmek we şuňa meňzeşler.
1789- ýylyň Magtymguly aýynyň 5-de uly ilatyň toplanmagynda wersalda baş ştatlar toplandy. Adat boýunça ol ýene-de soslowiýeleýin häsiýetdedi.
1-nji soslowiýe-ruhanylar-291 deputat, şolaryň 200-e golaýy-oba wekilleri, esasan hem reformalaryň tarapdarlary.
2-nji soslowiýanyň-dworýanlaryň wekil –270 deputat bolup,olaryň 90-sanysy liberal ugury goldaýanlardy.
3-nji soslowiýe-578 deputatdan ybaratdy. Olaryň esasy bölegi ýuristler, intelegensiýanyň wekilleri, söwdagärler, bankirler, senagatçylar we mülkdarlardy.
Deputatlar Oguz aýynyň 17-de geçirilen mejlisde özlerini milli ýýgnak diýip yglan etdiler. 400 deputat ol teklibi goldady, 90 garşy. Ýýgnak şeýle hem eger-de milli ýygnak dargadylsa salgyt döremezligi karar etdi. Şo ýygnagy ýapmaklyk barada buýruk berdi we ony goramak üçin goşun goýdy. Oguz aýynyň 20-de irden Milli ýygnagyň deputatlary gapdaldaky otaga geçip konstitusiýany işläp çykarmaga girişdiler. Şeýlelikde, Gorkut aýynyň 9-da Milli ýygnak özüni dörediji ýygnak hökmünde ykrar etdi. Fransiýada rewolýusion hereket başlandy. Şa Pariže goşun girizmäge synanyşdy, emma ol başa barmady. Oguz aýynyň 11-12-de halk köpçüliginiň goşun bilen çaknyşygy güýçlenýärdi. Oguz aýynyň 14-I halk maýýplaryň öýüne girip şol ýerde saklanýan ýaraglary eýeledi. Ondan soň köpçülik Bastiliýa galasyna tarap ýöredi, ol ýerde syýasy tussaglar bardy. Halk galanyň komensdantyndan ýarag talap etdi. Emma komendant boýun gaçyrdy. Şonda parižliler we olara goşulan fransuz goşunynyň esgerleri Bastiliýany zabt edip, ony eýelediler. (Galanyň komendant markizde Loneniň kellesi aýrylyp, ony ýaýyň ujuna ildirip şähere äkidýärler).
Baştiliýany basyp almaga käbir maglumatlar boýunça 662 adam gatnaşypdyr. Olaryň arasynda 426 sanysy ownuk söwdagärler we senetçiler, 149 ussa kömekçileri we işçiler, 17-esger, 4-telekeçi, 5-gullukçy, 1-mugallym.
Bastiliýanyň eýelenmegi bilen bütin Fransiýa boýunça köpçülik aýaga galdy. Ýurtda hakyky häkimiýet Dörediji ýygnagň eline geçdi.
Dörediji ýygnak 1789-njy ýýlyň Alp Arslan aýynda 2 sany möhüm kanun çykaryjy karar kabul etdi. 1-si soslowiýeleýin aratapawut ýatyrylýardy 2-si döwlet salgytlaryny tölemek boýunça kanunyň öňünde hemmeleriň deňligi girizilýärdi. 1789-njy ýylyň Alp Arslan aýynyň 26-da ýygnak “raýat hukuklarynyň Deklarasiýasyny kabul etdi. Onda halk özygtyýarlygy prinsipi (ykrar edilýärdi) kanunyň öňünde hemmeleriň deňhukuklygy, adamyň howpsuzlygy, onuň sütme garşylyk görkezmegine hukuk, söz metbugat wyždan azatlyklary berilýärdi.
“Deklorasiýanyň” ahyrky 17-nji maddasynda hususy eýeçilige bolan hukuk eldegilmesiz diýilip bellenilýärdi.
Fransiýada rewolýusiýa ýaýbaňlanýardy, emma ýurduň ykdysady ýagdaýy gowulananokdy. 1791-nji ýýlda Ruhnama aýynda dörediji ýýgnak konstitusiýany işläp çykardy. Konstitusiýa boýunça Fransiýada konstitusion monarhiýa yglan edildi. Kanun çykaryjy ýygnaga, ýerine ýetiriji mirasdüşer monarha (şa) we onuň bellän ministrlerine berilýärdi.fransiýa 83-deportamente bölünip şäherlerde we obalarda saýlawly Munisipalitetler döredilýärdi. Şeýlelikde, Dörediji ýygnak ýurtda barly toparlaryň sosial we syýasy agalygyny tassyklady. Bu ýagdaý rewolýusiýanyň lagerinde sosial-syýasy bölünişigiň başlanmagyna getirdi.
3-nji soslowiýe, köpçülik we radikal buržuaziýa bileşip rewolýusiýanyň dowam etmegi ugrunda çykyş edip başlady. Şol bir wagtda rewolýusiýany saklajak güýçleriň barlygyny hem bellemeli. Fransiýada rewolýusiýa 1792-nji ýylyň Alp Arslan aýynyň 10-da başlandy. Şol gün kanunçykaryjy ýýgnak Lýudowik 16-ň häkimliginiň bes edilýänligi barada karar kabul etdi hem-de milli konwentiň çagyrylmagyny karar etdi. Milli konwent 1792-nji ýylyň Alp Arslan aýynyň 20-de ýygnandy. Konwente 783 deputat saýlandy, şolaryň 34-si bakna ýurtlardandy. Konwent Alp Arslan aýynyň 21-de Fransiýada şa häkimiýetiniň ýok edilendigi barada karar kabul etdi. Ruhnama aýynyň 23-de Fransiýa respublika diýlip yglan edildi.
1793-nji ýýlyň Türkmenbaşy aýynyň 21-de şa Lýudowik 16 jezalandyrylyp öldürildi. Ýokabinçiler häkimiýete 1793-nji ýylyň 31 maýynda geldi. Ol Fransiýa üçin agyr şertlerde häkimiýete geldi, sebäbi ýurtda dürli toparlar häkimiýet ugrunda göreşýärdiler. Ýokabinçiler topary ýurduň ykdysadyýetini gowulandyrmak üçin birnäçe çäreleri amala aşyrdy. Mysal üçin daşary ýurtlaryň ýerlerini satmak, umumy ýerlerini paýlamak, gündelik zerur harytlara berk nyrh kesgitlemek. Ondan başgada ýakabinçiler Fransiýanyň täze konstitusiýasyny taýýarlady. Konwent ony 1793-nji ýýlyň Oguz aýynyň 29-da kabul etdi. Emma ýakabinçiler toparynda 1794-nji ýylyň ýazyndan agzalalyk döräp başlaýar.
Netijede 1794-nji ýýlyň Gorkut aýýnda Ýakabinçileriň häkimiýeti ýok edilýär. Onuň deregine ýakabinçilerden arassalanan konwent işläp başlaýar. Oňa taryhda termidorian agdarylyşygy-öwrülişigi diýilýär. Ol rewolýusiýanyň yza çekilenligini geljekde Fransiýada Napoleon Bonapartyň imperiýasynyň döredilmegine getirdi.
Konwentde dilleşik taýýarlanýardy. Onda esasy roly rewolýusiýa döwründe baýlaşan Konwentiň agzalary, Talýen, Barras we ş.m-di.8 termidar Oguz aýynyň 26-sy 1794 ýýlda Robespýer Konwentde çykyş edip, öz tarapdarlaryny hüşgärlige çagyrdy we ýygnakdan soň öýüne gitdi, emma dildöwşüge gatnaşyjylar galdy. 9 termidar Konwentiň mejlisi öz içini dowam etdi. Robespýeriň garşydaşlary ony we onuň toparyny häkimiýete hatyplyk edenler hökmünde aýýpladylar. Şol wagt hem mejlise gatnaşyjylaryň biri Robespýeri tussag etmegi talap etdi. Ony konwentiň agzalarynyň köpüsi goldady. Netijede Robespýer, onuň dogany Ogýusten we beýlekiler etdi.
Netijede Ýakobinçiler häkimiýeti doly ýok edilýär. Ýakobinçilerden (häkimiýet) Direktoriýa Lambardiýa, Sizalpini Liguriýa respublikalaryny Fransiýa garaşly etdi. Soň fransuz goşunlary Rime we Neapala girdi. Wenesiýaň döwleti aýratyn respublika hökmünde ýaşamagyny bes etdi. Şeýlelikde Fransiýa gysga wagtyň içinde Şwesariýanyň 1 bölegini, Pýemont, Reýniň çep kenary, Belgiýany, özüne birikdirdi.
Emma Fransiýanyň Baş duşmany hökmünde häli Angliýa galýardy. Şonuň üçin hem Fransiýa ilki bilen Angliýanyň baknalyk kuwwatyny gowşatmak maksady bilen N.Bonapartyň baştutanlygynda Müsüre goşun iberýär. Napoleonyň goşunlary Müsür peramidasynyň eteginde (1798ý Gorkut aýynyň 20-i). Müsür goşunlaryny derbi-dagyn edýär. Bu ýeňişden ruhlanyp Fransuzlar Siriýa garşy ýöriş edýärler. Bu ýerde fransuz goşunlary uly heläkçilige duçar bolýar. agyz suwuň ýoklugy maleriýa fransuz esgeriniň müňlerçesiniň ýok bolmagyna getirýär.
1797-nji ýýlyň Alp Arslan aýynyň 1-de admiral Nelsonyň baştutanlygyndaky iňlis floty Abukeriň eteginde fransuz goşunynyň derbi-dagyn edýär. Bu ýagdaý Fransiýa garşy bileleşigiň emele gelmegini tizleşdirýär. Onuň düzümine Angliýa , Russiýa, Türkiýe, Neopolitan döwleti Awstriýa girdi. Şeýlelikde Ýewropada uruş täzeden başlanýar. 1799-njy ýylyň ýazynda Germaniýada fransuz goşunlary çym-pytrak edilýär. Italiýadan fransuz goşunlaryny feld marşal Suworowyň baştutanlygyndaky rus goşunlary kowup çykardy.
Umuman Napoleon Banapartyň hereketleri Direktoriýanyň alyp barýan syýasatyna ters gelýärdi. Arassalan konwent işläp başlaýar. Fransiýa indi täze ýola Termidarýan konwenti döwründe geçip başlaýar, termidorian öwrülişigi rewolýusiýanyň aşak gaçmagynyň başyny başlady. 9-termidardan soň häkimiýet doly konwentiň eline geçýär. Onda maliýeçiler, täze mülkdarlar agdyklyk edýärdi. Termidorian konwenti Oguz aýynyň 27-i 1794 ýýldan Garaşlyk aýynyň 26-sy, 1795 ýyl aralygynda işledi. 1795 ýylda Termidorian konwent Fransiýanyň konstitusiýany kabul edýär. Konstitusiýa boýunça konwentiň deregine ýaşulylaryň maslahaty we 500-ler maslahaty döredildi. Bu 2 palata kanunçykaryjy hukuklydy. Kanun çykaryjylar Direktoriýany saýlaýardy. Ol hem 3 direktordan ybarat bolup durýardy.
Direktoriýanyň düzümi onuň işlän döwründe, ýagny 4 Brýumer 1795 ýýldan 18 brýumer 1799 ýýl birnäçe gezek täzelenip durýardy, ýöne onuň ähli dolandyran döwründe şäher we oba adamlarynyň ýagdaýy agyrlygyna galýardy. Direktoriýa ýyllarynda Fransiýa frontlarda ýeňiş gazanýardy, sebäbi rewolýusiýa ýyllarynda ýaragly güýçler uruşyň täze usullaryny özleşdirendir. Emma uruşyň häsiýeti Direktoriýa ýýllarynda birden üýtgedi: ýagny Fransuz rewolýusiýany goramak ugrunda başlanan uruş 1797 ýyldan keseki ýurtlary basyp almaga gönükdirilen urşa öwrüldi. N. Banapart Demirgazyk Italiýadaky fransuz goşun bölümine baştutanlyk edip italýanlary we awstriýalylary uly ýeňlişe duçar edýär. Awstriýalylary Italiýadan çykaryp şonuň üçin hökümýetde-de, Parižde-de, tutuş ýurtda-da närazylyk güýçlenýärdi.
Emma N.Banopartyň tarapdarlary Direktoriýada-da, Parižiň hökümet tarapynda-da agdyklyk edýärdi. 1799-nji ýýlyň Sanjar aýynyň 9-de Napaleon özüniň dogany Lýusýon Banapartyň ýakyndan goldamagy bilen Fransiýanyň 1-nji konsuly edilip bellenýär, ouň elinde bütin häkimiýet jemlendi.


text:
3.1. Bank hasabyny açmak üçin zerur bolan resmi namalar
3.1.1. Bank hasabyny açmak üçin şu resmi namalar zerur bolup durýar:
а) hasaby açmak üçin bellenen görnüşdäki arza (№№ 1, 2 goşundylar).
b) döwlet hasaba alnyşy we salgyt hasabyna goýulandygy hakyndaky resmi namalaryň asyl we göçürme nusgalary. Bu resmi namalar täzelenende, müşderi täzelenen resmi namalaryň asyl we göçürme nusgalaryny tabşyrýar. Resmi namalaryň göçürme nusgalary bankda galýar we müşderiniň hukuk işine ýerleşdirilýär.
Bankyň baş buhgalteri (onuň orunbasary) döwlet hasaba alnyşy hakynda resmi namanyň asyl nusgasynda hasabyň açylan senesini, hasabyň belgisini görkezmek bilen, bank hasabynyň açylandygy hakynda bellik edýär we ýazgyny öz goly hem-de bankyň möhüri bilen berkidýär, soňra ony müşderä gaýtaryp berýär;
ç) müşderiniň esaslandyryş resmi namalarynyň (tertipnama/düzgünnama we esaslandyryş şertnamasy) asyl we göçürme nusgalary. Olaryň düzümine üýtgetmeleriň we goşmaçalaryň girizilen ýagdaýynda, görkezilen üýtgetmeleri we goşmaçalary tassyklaýan resmi namalaryň göçürme nusgalary banka tabşyrylýar.
Ýer eýeleri we ýerden peýdalanyjylar ýere eýelik etmek (ýeri ulanmak) üçin resmi namalaryň hakykylygy bellenilen tertipde tassyklanylan göçürme nusgalaryny banka tabşyrýarlar;
d) gollaryň nusgalary we möhüriň yzy goýulan kartoçka (№3 goşundy);
e) Türkmenistana diplomatik wekilçiligiň ýolbaşçysynyň ýa-da ony çalyşýan şahsyň we halkara guramanyň ýolbaşçysynyň Türkmenistanyň çäklerinde ygtyýarlandyrylandygyny tassyklaýan resmi namanyň göçürme nusgasy.
3.1.2. Kärhanalaryň guramaçylyk-hukuk görnüşleriniň aýratynlyklaryny nazara almak bilen, hasaplaryň görnüşleri boýunça resmi namalaryň Sanawy dolulygyna şu Düzgünnamanyň № 4 goşundysynda berlen.
3.1.3. Daşary ýurt pulundaky bank hasabyny açmak üçin, goşmaça daşary ykdysady işe gatnaşyjynyň göçürmesiniň nusgasyny bermek bilen, esasy işine hyzmat etmek boýunça manatdaky hasabyň açylyşyndaky ýaly resmi namalar banka tabşyrylýar.
Esasy işine hyzmat etmek boýunça manatdaky hasabyň açylan ýeri bolan bank edarasynda daşary ýurt pulundaky bank hasaby açylan ýagdaýynda, döwlet hasaba alnyşy, salgyt hasabyna goýulandygy hakyndaky we esaslandyryş resmi namalarynyň nusgalary tabşyrylmaýar, ýöne, görkezilen resmi namalaryň müşderiniň hukuk işinde bardygy hakynda ýazmaça görkezilýär.
3.1.4. Bankyň baş buhgalteri müşderiniň döwlet hasaba alnyşy hakynda resmi namanyň (EGTÝDS-den göçürmäniň) asyl nusgasynda hasabyň belgisini görkezmek bilen, daşary ýurt pulundaky hasabyň açylandygy barada bellik edýär we ýazgyny tugraly möhür bilen tassyklaýar.
3.1.5. Daşary ýurt pulundaky bank hasaplary hasabyň eýesiniň arzasynda görkezilen bir ýa-da birnäçe daşary ýurt pulunda açylýar, olaryň tertip belgisi bir meňzeş we pul birlikleriniň şertli belgileri dürli bolýar.
3.2. Bank hasabynyň açylyşyny resmileşdiriş amaly
3.2.1. Hasabyň açylmagy we hyzmat edilmegi üçin, müşderi bank bilen hasaplaşyk-kassa hyzmatyna şertnamany baglaşýar. Şertnama ýazmaça görnüşde baglaşylýar. Şertnamada aşakdaky şertler hökman bolmalydyr:
- gatnaşýan taraplar;
- näme baradadygy;
- bankyň hyzmatlaryna tölegiň möçberi we tertibi;
- hyzmat etmegiň şertleri;
- taraplaryň hukuklary we borçlary;
- taraplaryň jogapkärçiligi;
- jedellere garamagyň tertibi;
- şertnamanyň hereket edýän möhleti, ony üýtgetmegiň we ýatyrmagyň tertibi;
- taraplaryň hukuk salgylary we maglumatlary.
Taraplaryň razyçylygy bilen şertnama goşmaça şertler hem girizilip bilner.
3.2.2. Gollaryň nusgalary we möhüriň yzy goýulan kartoçkany (mundan beýläk – kartoçka) resmileşdirmegiň tertibi:
а) kartoçkada esaslandyryş resmi namalaryna we Türkmenistanyň kanunçylygyna laýyklykda, hasaby dolandyrmaga we töleg hem-de beýleki hasaplaşyk resmi namalarynda gol çekmäge hukugy bolan şahslar gol çekýärler.
Elektron resmi namalary ulanmak arkaly hasaplaşyklar geçirilende, gollary barlamagyň açyk açary goýulyp, müşderiniň gollary we möhüri bilen tassyklanylan kartoçka tabşyrylýar.
Birinji gol hukugy müşderiniň ýolbaşçysyna, şeýle hem ýolbaşçynyň ygtyýarlandyran wezipeli şahslaryna degişlidir. Ikinji gol hukugy baş buhgaltere we ygtyýarlandyrylan wezipeli şahslara degişlidir. Kartoçkada birinji gol hukugy, şeýle hem ikinji gol hukugy bolan birnäçe şahslaryň gol nusgalary berlip bilner;
Wezipe sanawynda baş buhgalteriň ýa-da baş buhgalteriň wezipesini ýerine ýetirýän başga bir şahsyň göz öňünde tutulmadyk ýagdaýynda, kartoçkanyň ikinji gol goýulmagy göz öňünde tutulan meýdançasynda «göz öňünde tutulmadyk» diýen bellik edilýär. Bu tertip hususy telekeçi üçin hem ulanylýar.
b) alnan möhüriň yzy hökmany tertipde kartoçka goýulýar. Ýörite maksatlar üçin niýetlenilen möhürleriň ulanylmagy (mysal üçin, «bukjalar üçin», «rugsatnamalar üçin» we ş.m.) gadagandyr.
Täze esaslandyrylan edara görnüşindäki tarapda, şeýle hem üýtgedip guralmagy, adynyň we degişliliginiň üýtgemegi, möhüriniň könelmegi ýa-da ýitirilmegi bilen baglylykda, möhüriň wagtlaýyn bolmadyk ýagdaýynda, müşderiniň ýazmaça arzasy esasynda, müşderiniň üç aýyň çäklerinde hasap boýunça amallary geçirmegine bankyň ýolbaşçysy tarapyndan rugsat berilýär. Şol bir wagtda-da möhüriň bolmadyk döwründe hasaplaşyk töleg resmi namalaryny resmileşdirmegiň tertibi kesgitlenilýär. Şu ýagdaýlarda bankyň degişli ygtyýarlandyrylan işgäri kartoçka bellik edýär;
ç) hasap açmak üçin müşderiniň tabşyrýan kartoçkasynyň zerur bolan nusgalarynyň sany bank tarapyndan kesgitlenýär. Şunda kartoçkanyň nusgalary bankyň içerki kadalary bilen kesgitlenilen tertipde saklanýar;
d) kartoçkadaky gollaryň hakykylygy ýokary duran gurama ýa-da döwlet kepillendiriş edarasy tarapyndan tassyklanan bolmalydyr;
e) kartoçkadaky gollar döwlet kepillendiriş edarasy tarapyndan tassyklanan ýagdaýynda, güwä geçiji ýazgyda wezipeli şahslaryň gollarynyň hakykylygynyň tassyknamasy bolmalydyr;
ä) kartoçkada azyndan bir goluň çalşylan ýa-da goşulan ýagdaýynda birinji we ikinji gol hukugy bolan şahslaryň ählisi üçin täze kartoçka tabşyrylýar.
f) aşakdaky ýagdaýlarda kartoçkadaky gollary tassyklamagyň aýratynlyklary şulardyr:
- ýolbaşçynyň ýa-da baş buhgalteriň borçlaryny wagtlaýyn ýerine ýetiriji bellenilende, ýokary duran guramasy tarapyndan ýa-da döwlet kepillendiriş edaralary tarapyndan tassyklanylan golly täze wagtlaýyn kartoçka (kartoçkada möhletini görkezmek bilen, «Wagtlaýyn» diýen bellik goýulýar), diňe ýolbaşçynyň ýa-da baş buhgalteriň borçlaryny wagtlaýyn ýerine ýetiriji şahsyň goly bilen tabşyrylýar;
- birinji ýa-da ikinji gol hukugynyň wagtlaýyn başga birine berlen ýagdaýynda, şeýle-de ýolbaşçynyň ygtyýarlandyrylan şahslarynyň biri wagtlaýyn çalşylanda, degişlilikde, täze kartoçka resmileşdirilmeýär, wagtlaýyn ygtyýarlandyrylan şahsyň hakykylygy ýokary duran gurama tarapyndan ýa-da döwlet kepillendiriş edarasy tarapyndan tassyklanan goly goýulan kartoçka hereket ediş möhletini görkezmek bilen (ýöne üç aýdan köp bolmadyk) tabşyrylýar;
- ministrlikleriň, pudaklaýyn dolandyryş edaralarynyň we ýerine ýetiriji häkimýet edaralarynyň adyna açylan hasaplar boýunça kartoçkadaky gollar Türkmenistanyň Ministrler Kabineti tarapyndan tassyklanyp bilner;
- bankyň adyna açylan hasap boýunça kartoçkadaky gollar döwlet kepillendiriş edaralary tarapyndan ýa-da Türkmenistanyň Merkezi banky tarapyndan tassyklanylmalydyr;
- ilçihananyň (wekilçiligiň) adyna açylan hasap boýunça kartoçkadaky gollar Türkmenistanyň kanunçylygy bilen bellenilen tertipde tassyklanylmalydyr;
- rezident däl tarapyň hasaby boýunça kartoçkadaky gollar Türkmenistanyň kanunçylygy bilen bellenilen tertipde kanunylaşdyrylýar;
- dini guramalaryň hasaplary boýunça kartoçkadaky gollar döwlet kepillendiriş edarasy tarapyndan tassyklanylmalydyr;
- Türkmenistanyň Goranmak ministrliginiň, Türkmenistanyň Içeri işler ministrliginiň we Türkmenistanyň Milli howpsuzlyk ministrliginiň kärhanalarynyň, edaralarynyň, guramalarynyň hasaplary boýunça gol nusgalary, bellenilen görnüşdäki kartoçkada kärhananyň, edaranyň ýa-da guramanyň ýolbaşçysynyň (başlygynyň) golunyň birinji gol we maliýe bölüminiň müdiriniň (baş ýa-da uly buhgalteriň) gollaryny – ikinji gol hökmünde goýlup tabşyrylýar. Kartoçka hasap açylýan kärhananyň, edaranyň ýa-da guramanyň tugraly möhüriniň yzy goşulýar. Tugraly möhüriň yzy şol bir wagtda müşderiniň ygtyýarlandyrylan şahslarynyň gollarynyň hakykylygynyň tassyknamasy bolup durýar.
g) öz esaslandyran birlikleriniň gol nusgalaryny we möhüriniň yzyny tassyklamaga esaslandyryjynyň (esaslandyryjylaryň) hukugy ýokdyr.
3.2.3. Şu aşakdakylar üçin esaslandyrylyşy hakyndaky resmi namalaryň we Tertipnamalarynyň (Düzgünnamalarynyň) tabşyrylmagy talap edilmeýär:
- Türkmenistanyň Mejlisiniň sekretariatyna, Türkmenistanyň Prezidentiniň diwanyna, Türkmenistanyň Ministrler Kabinetiniň diwanyna we häkimliklere;
- Türkmenistanyň Hökümetiniň kabul eden çözgütleri esasynda esaslandyrylyp, tertipnamasy (düzgünnamasy) Türkmenistanyň kanunçylygy bilen tassyklanylan we çaphana usulynda taýynlanan kärhanalara;
- býujetden maliýeleşdirilýän edaralara we guramalara;
- sport mekdeplerine, sagaldyş-sport, sagaldyş we beýleki lagerlere;
- gastrolda bolýan tomaşa kärhanalaryna;
- kärdeşler arkalaşygy birleşigine (ilkinji guramalaryna);
- edara görnüşindäki tarapy döretmeýän hususy telekeçilere;
- çap edilýän köpçülikleýin habar beriş serişdelerine (redaksiýalara, neşirýatlara);
- kärendeçilere, ýer eýelerine we ýerden peýdalanyjylara.
3.2.4. Dini gurama we jemgyýetçilik birleşigine bank hasaby açylanda, olaryň Türkmenistanyň Adalat ministrliginde hasaba alnan tertipnamasy tabşyrylýar.


text:
Häzirki wagtda ýurdumyzda halkara VISA we “Master Card” töleg kartlaryny ulanýanlaryň sany gün-günden artýar. Bu halkara töleg kartlaryny dünýäniň ähli döwletlerinde diýen ýaly ulanyp bolýar. Halkara töleg kartlaryny dükanlarda söwda edilende, internetde edilen söwdada, syýahata gidilende otel we awiapetek tölegleri we ş.m. ýaly köp ýerlerde ulanyp bolýar. Olary dogry we howpsuz ulanmak üçin aşakdaky birnäçe maslahatlardan peýdalanmak bolar:
- Täze plastik karty alan badyňyza kartyň arka tarapynda gol çekilýän ýere goluňyzy çekiň;
- Kartyň belgisini we bankyň müşderilere hyzmat ediş gullugynyň telefon belgisini özüňize göçürip alyň – bu maglumat kartyňyz ýiten, ogurlanan ýa-da bankomatda galan mahaly size zerur bolar;
- Kartyňyzda bolup geçýän ähli amallardan habarly bolmak üçin mümkin bolan ähli habar beriji hyzmatlary (SMS habar, Email habar we ş.m.) birikdiriň;
- PIN-kody ýazman ýatda saklajak boluň. Eger PIN-kody ýazan ýagdaýyňyzda, ýazgyňyz howpsuz ýerde saklanylýandygyna göz ýetiriň. PIN-kody kartyň ýüzüne ýazmaly däl;
- Hiç haçan hiç kime öz PIN-koduňyzy aýtmaň, şol sanda bankyň wekillerine, söwda nokatlardaky kassirlere we ş.m. PIN-kody diňe kartyň eýesiniň özi bilmeli;
- Kartyňyz ýiten, ogurlanan ýa-da bankomatda galan bolsa, dessine öz bankyňyza habar berip, karty wagtlaýyn blokirletmeli;
- Kartyňyzyň üsti bilen islendik amal geçirilýän wagty (töleg etmek, bankomatdan pul almak) mümkin boldugyndan kartyňyzdan gözüňizi aýyrmaň;
- Kartyňyz arkaly töleg edilenden soň, size öz kartyňyzy gaýtaryp berendiklerine göz ýetiriň;
- Kart arkaly satyn alynan islendik zadyň çegine gol çekmezden öň, hemişe çekdäki jemi bahanyň satyn alynan zadyň jemi bahasy bilen deňligini barlaň. Kart arkaly söwda eden we bankomatdan alan pullaryňyzyň ähli çekleriniň nusgalaryny alyp goýmagy endik ediň;
- Hasabyňyz boýunça göçürmäňizi barlap duruň, esasan hem syýahatdan gelen mahalyňyz. Satyn alan zatlaryňyz üçin kart arkaly eden tölegleriňizi özüňizde bar bolan çekler bilen deňeşdiriň. Nätanyş amallar ýa-da siz tarapyndan edilmedik amallaryň bardygyny ýa ýokdugyny anyklamak üçin hasabyňyz boýunça göçürmäňizi barlaň;
- Syýahata gideniňizde bankomatdan pul almak zerurlygy ýüze çyksa, bankomatyň ynamdarmy ýa-da däldigine göz ýetiriň, onuň ýüzünde degişli bankynyň adynyň ýazylýandygyna, köpçülik tarapyndan ulanylyp ýörendigine göz ýetiriň. Eger bankomaty şübheli görseňiz, onda şol bankomatdan pul almaň;
- Internetde söwda etmek (haryt ýa-da hyzmat üçin töleg) isleseňiz, diňe ynamdar, meşhur saýtlaryndan ediň. Meselem: “Ebay”, “Aliexpress” we ş.m. Şu ýerde, esasan hem internet saýtynyň adynyň dogry ýazylyşyna üns beriň! Internet kezzapçylaryň köpüsi meşhur internet dükanlaryň atlarynyň birje harpyny üýtgedip, saýtyň içini edil şoňa meňzeş edip, adamlardan aldaw ýoly bilen pullaryny alýarlar;
- Internet saýtynda söwda edeniňizde tölegi özüňize degişli kompýuter ýa-da telefondan ediň. Nätänyş kompýuterden töleg etmäň, sebäbi siziň girizen şahsy maglumatlaryňyz keseki kompýuteriň ýadynda saklanyp biliner;
- Internet saýtynda söwda üçin töleg edeniňizden soň, kompýuteriň (telefonyň) brauzerindäki “cookie”-leri arassalaň. “Cookie” – ähli brauzerlerde bar bolup, saýtdaky girizilen maglumatlary ýadynda saklaýar;
- Kartyňyzy diňe özüňiz ulanyň, keseki adamlara, hat-da ýakyn garyndaşlaryňyza hem kartyňyzy bermäň. Sebäbi kart arkaly edilen ähli amallar boýunça özüňiz jogapkärçilik çekersiňiz.
Eger-de sizde sorag ýa-da mesele çyksa onda siz öz hyzmat alýan bankyňyza ýüz tutyp bileriňiz.
Internetde gorag we howpsuzlyk barada mydama täzelikleri yzarlaň, başga soraglaryňyz bar bolsa bize hat ýazyň.


text:
20-nji oktýabrda türkmen paýtagtynda “Statistikanyň gazananlary jemgyýetiň hyzmatynda” atly ylmy-amaly maslahat geçirildi. Oňa esasy ministrlikleriň we pudak edaralarynyň wekilleri, ýurdumyzyň ýokary okuw mekdepleriniň hem-de Türkmenistanyň Prezidentiniň ýanyndaky Döwlet gullugy akademiýasynyň professor-mugallymlar düzümi, BMG-niň Türkmenistandaky Ösüş maksatnamasynyň wekilleri, talyp ýaşlar gatnaşdylar. Türkmen döwletiniň mukaddes Garaşsyzlygynyň 24 ýyllygynyň öňüsyrasynda guralan forum Birleşen Milletler Guramasynyň Baş Assambleýasy tarapyndan döredilen we şu ýyl “Maglumatlaryň hilini ýokarlandyrmak, ýaşaýyş-durmuşyň hilini ýokarlandyrmak” diýen şygar astynda geçirilýän ikinji Bütindünýä statistika gününe gabatlanyldy.
Forumda çykyş eden BMG-niň Hemişelik utgaşdyryjysy, BMG-niň Ösüş maksatnamasynyň Türkmenistandaky Hemişelik wekili hanym Jasinta Barrins BMG-niň Türkmenistanyň Hökümeti bilen hyzmatdaşlygynyň ornuny hem-de bilelikdäki taslamalarda öňde goýlan wezipeleri we ösüş ulgamyndaky wezipeleri çözmekde öňegidişlikleriň gazanylandygyny belledi.
Çykyş edenler milli statistika ulgamynyň gazananlary barada aýdyp, soňky ýyllarda bu ulgamy kämilleşdirmek maksady bilen, hukuk binýadyny pugtalandyrmak, ykdysady we durmuş ýagdaýlarynyň statistiki hasabatynyň derejesini ýokarlandyrmak boýunça toplumlaýyn çäreleriň durmuşa geçirilendigini bellediler. Şeýle hem buhgalter hasabatlylygynyň we maliýe hasabatlarynyň milli hem-de halkara standartlarynyň ornaşdyrylyşynyň barşynda statistiki gözegçilik ulgamynyň kämilleşdirilýändigini nygtadylar.
Forumyň barşynda sebitleri durmuş-ykdysady taýdan ösdürmek üçin wezipeleri kesgitlemekde milli statistika ulgamynyň orny, gender syýasatyny kämilleşdirmek, hünärmenleri taýýarlamak meselelerinde bu ulgamyň ähmiýeti, ykdysadyýetiň dürli pudaklarynda statistiki hasabatlaryň aýratynlyklary, statistika edaralaryny mundan beýläk-de ösdürmegiň geljegi barada çykyşlar edildi.
Forumyň ahyrynda oňa gatnaşanlar Türkmenistanyň Prezidenti Gurbanguly Berdimuhamedowa Ýüzlenme kabul etdiler.


text:
Grek Taňrylary
On İki Olimposlylar ýa-da Olimposlylar (Olimpiýan), Grek mifologiýasynda dünýäni dolandyrýan taňrylaryň topary. Özlerinden öňki taňry topary bolan Titanlary, Titanlar urşunda ýeňip , dolandyryşy ele salýalar. "Taňrylaryň Patyşasy" ady bilen Zeus, Olimposlularyň lideri hasaplanýar. Şazenany bolsa Zeusyň aýaly bolan Heradyr. Olimpos ady Gresiýanyň iň uly dagy bolan Olimpos dagyndan gelip çykýar. Taňrylaryň dagyň depesinde, bulutlaryň arasynda köşleriniň bardygyna ynanylýar. On iki belgi bolsa halkyň rowaýatlaryndan gelip çykýar. Ýewreýlerde on iki sany Ysraýyl tiresini, Çerkezlerde 12 sany uly tiräni, Hristiýanlarda Ysanyň |12 sany Hawarisini, Şaýylarda On iki ymamy, ýyldyzlarda 12 burçy aňladýar.San şeýle köp rowaýatlardan emele gelenligi sebäli grek taňrylary hem 12 sanydyr we 13 belginiň betmagytlyk getirýändigine ynanylýar. Meselem Iskandinaw mifologiýasynda taňrylaryň nahar stolunda 13-nji taňry Loki, gowulyk taňrysy Balderiň ölümine sebäp bolýar. Şol sebäpden hem On iki Olimposlynyň içinde hasap edilýän Hestiýa(Hestia), Diýonisos (Dionisos) Olimposa gelen wagty 13 taňry bolmasyn diýip ýerini oňa tabşyryp adamlaryň arasyna goşulýar.
Hadesiň ýeriň aşagynda , Poseýidoniň deňiziň aşagynda (Olimposyň daşynda) köşkleri bar. Ýene-de Demeter we Hestiýa mysallarynda görnüşi ýaly taňrylar islän wagtlary olimposdan çykyp ýa-da Herkül ýaly ýarym taňrylar ýa-da Ganymedes ýaly adam hem Olimpusa kabul edilýar.
Olimpos taňrylary iki bölege bölünýär. Birinji bölegi birinji dogulanlar, Titan nesilinden gelýänler. Ikinji bölegi bolan soňky dogulanlar- Zeusyň çagalary. Bulara diňe iki sany taňrylar degişli däldir .Afroditi titan Kronosyň kakasy Uranusyň deňize gaçan çyns organyndan dogup , titan nesilinden gelipdir. Beýlekisi bolsa Hephaýistos. Şazenany Hera Hephaýistosy ýeke özi dogurýar.
On iki Olimposly, käbir maglumatlarda tapawutly görkezilen. Aşakdaky jedwelde 11-nji we 12-nji taňrylaryň atlary ýazylan.


text:
Türkmenistanyň Ministrler Kabinetiniň 16-njy iýunda geçirilen mejlisinde türkmen döwletiniň Baştutanyna dokma senagatynyň önümçilik kuwwatyny artdyrmak boýunça görülýän çäreler barada hasabat berildi. Mundan başga-da, hereket edýän dokma toplumlarynyň birnäçesinde, şol sanda Ahal welaýatynda ýerleşýän Gökdepe dokma toplumynyň durkuny täzelemek boýunça durmuşa geçirilýän işler barada habar berildi.
Dokma önümleriniň çykarylýan möçberini artdyrmak, uly isleg bildirilýän harytlaryň görnüşlerini giňeltmek maksady bilen, hereket edýän kärhanalary tehnologik taýdan enjamlaşdyrmak boýunça toplumlaýyn işler geçirilýär. Hususan-da, dokma toplumynda önümçiligiň tehnologiýalary hem-de toplumyň boýag we tikin önümçiliklerinde tilsimat enjamlarynyň ählisi täzelenildi. Geljekde dokma toplumyny has-da döwrebaplaşdyrmak, arassa pagtadan öndürilýän ýüplügiň hilini we möçberini ýokarlandyrmak maksady bilen toplumyň egirme önümçiliginde abatlaýyş işlerini geçirmek göz öňünde tutulýar.


text:
Salam, hormatly Lukman! Meniň 15 günlük çagamyň garny agyrýar. Bu nämeden bolup biler?
Saýtyň okyjysy.
Hormatly okyjy!
Täze doglan çaganyň içiniň agyrmagynyň esasy sebäbi içege sanjylarynyň ýüze çykmagy bilen baglydyr. Düzgün bolşy ýaly, bu ýagdaý çaganyň ömrüniň 3-4-nji hepdesinde döräp, bu sanjyly agyrylaryň dowamlylygy ilki 30 minuda deň bolsa, soň olaryň dowamlylygy 2-3 sagada çenli uzalyp bilýändir. Içegeleriň belli bir böleginde ýygrylmalaryň hem-de howanyň artykmaç emele gelmeleriň sebäbi köp dürli bolup biler. Emdirýän enäniň ýellendirýän önümleri iýmegi (sogan, kelem, alma, noýba önümleri), emeli iýmitlenmedäki çaganyň gury süýt garyndylarynyň görnüşiniň çalşylmagy, iýmitlendiriş düzgünleriniň bozulmagy, süýt garyndylary nädogry taýynlamak, emýän wagty çaganyň howany ýuwutmagy içegede döreýän agyrylaryň sebäbi bolup biler. Käwagtlar içege sanjylary çaga bedeninde duş gelýän başga näsazlyklaryň hem alamaty bolup bilerler. Şol sebäpden hem, bu babatda Size gözegçilik edýän çaga lukmany bilen maslahatlaşmak ýerlikli bolar. Täze doglan çagada duş gelip biljek ýene başga ýagdaýlar barada hem doly maglumaty almak üçin saýtymyzda ýerleşdirilen "Täze doglan çaganyň birinji aýynyň kynçylyklary" atly makala bilen tanyşmaklygy maslahat berýäris.
Hormat bilen, saýtyň lukmany.
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Habarlar 9 march 2017
Ylym
Türkmenistanyň ýokary okuw mekdepleriniň talyplary halkara aň-paýhas bäsleşiklerinde üstünlik gazanýarlar
Halkara ynsanperwer ylymlary we ösüş uniwersitetinden Gulnyýaz Babanyýazow bilen Atajan Tagyýew, Türkmenistanyň Oguzhan adyndaky Inžener-tehnologiýalar uniwersitetinden Eziz Atabaýew, Mergen Nunnakow, Aýgül Kössekowa we Taňryberdi Akmyradow dagy altyn medallara eýe boldylar. Olar Täjigistanyň, Gyrgyzystanyň, Gazagystanyň, Litwanyň, Belarusyň, Ukrainanyň, Çernogroiýanyň, Moldowanyň we Russiýanyň wekilleri bilen çynlakaý bäsleşip, Saratow şäheriniň “Erudit” Ylym-bilim merkeziniň himiýa dersi boýunça guran „Atom-çylşyrymly bölejik“ atly Ikinji Halkara uzak aralykdaky olimpiýadasynda ýeňiş gazandylar.
Medeniýet
Türkmen Milli konserwatoriýasynda baýramçylyk konsertlei boldy
Baýram Hudaýnazarow, Weli Muhadow, Nury Muhadow ýaly belli türkmen kompozitorlarynyň eserleri bilen bir hatarda dünýä belli nusgawy eserler--Leonid Çerneýskiniň „Mazurkasy“, Isaak Dunaýaewskiniň şadyýan „Polkasy“, Nikolaý Golikowyň degişme äheňli „Ýumoreskasy“, Aram Haçaturýanyň „Gaýane“ baletinden „Gylyçly tansy“ we beýlekiler ýerine ýetirildi.
Ykdysadyýet
Türkmenbaşynyň nebti gaýtadan işleýän zawodlar toplumynda iki esasly polipropilen plýonka çykarmaga taýýarlyk görülýär
Propilene garanda polipropileniň artykmaçlyklary kändir. Ol has berkdir, çünki onuň molekulýar düzümi üýtgeşikdir. Ol diňe bir azyk senagtynda däl, eýsem dokma senagatynda-da, bir gezek ulanylýan sanjymlary gaplamakda-da ulanylýar.
Jemgyýet
Durmuş ähmiýetli nobatdaky täze binanyň düýbi tutuldy
Mälim bolşy ýaly, hormatly Prezidentimiz Gurbanguly Berdimuhamedowyň Kararyna laýyklykda, Aşgabatda we ýurdumyzyň ähli sebitlerinde mümkinçiligi çäkli bolan adamlar üçin ähli zerur serişdeler, enjamlar bilen üpjün edilen köp öýli, oňaýly, 4 gatly ýaşaýyş jaýlary gurlar. Bu möhüm durmuş taslamasynyň ýerine ýetirilmegi milli Liderimiziň Berkarar döwletimiziň bagtyýarlyk döwründe durmuş ulgamyna gönükdirilen we türkmen halkynyň gadymy ynsanperwer gymmatlyklaryna hem-de köpasyrlyk däplerine daýanýan syýasatynyň üstünlikli durmuşa geçirilýändiginiň nobatdaky subutnamasydyr.
Jemgyýet
Paýtagtymyzda köpgatly awtoduralgalaryň ulgamy döredilýär
Häzirki wagta çenli “Berkgurluşyk”, “Guratgurluşyk”, “Medet Emir”, “Galaly göz” we beýleki gurluşyk firmalary tarapyndan 400 orunlyk duralgalaryň ikisi we 240 orunlyk duralgalaryň dördüsi bina edildi. Olar Parahat — 1, 3, 4 iri ýaşaýyş toplumlarynda, Täjir geçelgesinde, B.Kerbabaýew we M.Kösäýew köçeleriniň çatrygynda, Berkararlyk etrabynda ýerleşýär.


text:
Türkmenistan Ankara Büyükelçisi Sn. İşankuli AMANLIYEV ev sahipliğinde «Türkmenistan Büyük İpek Yolu’nun Kalbi»adlı toplantı 19 …Dowamy »
-
2018 Yılı Türkmenistan’da «Türkmenistan Büyük İpek Yolu’nun Kalbi» Yılı Olarak İlan Edildi
-
Hytaýdan Eýrana Täze Ugur Boýunça Nobatdaky Ýük Otlusy Goýberildi
-
Türkmenistanyň Prezidenti Bilen Özbegistan Respublikasynyň Prezidentiniň Telefon Arkaly Söhbetdeşligi
-
Söwda Pudagynyň Ösüşi-Bazar Ykdysadyýetiniň Ösüşiniň Baş Şerti
-
Türkmenistanyň Prezidenti Karara Gol Çekdi
-
Hytaýdan Eýrana Täze Ugur Boýunça Nobatdaky Ýük Otlusy Goýberildi
2017-nji ýylyň 28-nji dekabrynda Hytaý Halk Respublikasynyň Hunan welaýatynyň dolandyryş merkezi Çanşa şäherinden Gazagystanyň we …Dowamy »
-
Söwda Pudagynyň Ösüşi-Bazar Ykdysadyýetiniň Ösüşiniň Baş Şerti
-
Kosmos Tehnologiýalary-Türkmenistanyň Ösüşiniň Ileri Tutulýan Ugry
-
Jemi Içerki Önümiň Ösüş Depgini Şu Ýylyň 11 Aýynda 6.5 Göterime Deň Boldy
-
TDHÇB-nyň Söwdalarynda Nebitiň we Pagtanyň Gaýtadan Işlenilen Önümleri Uly Orun Tutdy
-
Türkmen Taekwondoçylarynyň Üstünligi
Belarus Respublikasynyň paýtagty Minsk şäherinde söweş sungatlarynyň görnüşleriniň VII halkara oýunlary badalga aldy. Oýunlaryň çäklerinde …Dowamy »
-
Kristina Şermetowa – Agyr Atletika Boýunça Dünýä Çempionatynda Kümüş Medalyň Eýesi
-
Aşgabadyň Küşt-Şaşka Mekdebiniň Okuwçysy – Abraýly Halkara Ýaryşyň Kümüş Medalynyň Eýesi
-
Okeaniýanyň Wekiliýeti Uly Üstünligiň Şaýady Bolandygyny Nygtady
-
Aşgabat 2017-niň Şowhunly Ýapylyş Dabarasy
-
Türkmenistanyň Prezidenti Karara Gol Çekdi
Buhgalterçilik hasaba alnyşynyň we maliýe hasabatlylygynyň halkara standartlaryna geçmek boýunça utgaşdyryjy topar dörediler. Türkmenistanyň Prezidenti …Dowamy »
-
«HASAR» Fabriginiň Süýji Önümleri Täze Ýyl Söwdasynda Islegli Harytlaryň Biri
-
Ýurdumyzyň Sebitlerinde Baýramçylyk Mynasybetli Täze Desgalaryň Açylyş Dabaralary
-
Kosmos Tehnologiýalary-Türkmenistanyň Ösüşiniň Ileri Tutulýan Ugry
-
Mejlisiň Kada-Kanunçylyk Baradaky Komitetiniň Başlygy Serdar Berdimuhamedow Saýlawçylar Bilen Duşuşyk Geçirdi
-
Daşoguzyň Beki Seýtäkow Adyndaky Mugallymçylyk Mekdebiniň Döredilenine 90 Ýyl Doldy
Ýurdumyzda iň baýry okuw jaýlarynyň biri 1927-nji ýylda mugallymçylyk tehnikumy diýlip döredilipdi. Üç ýyldan soň …Dowamy »
-
Stambul Şäherinde Türkmenistanyň Prezidentiniň “Türkmenistan – Beýik Ýüpek Ýolunyň Ýüregi” Atly Kitabynyň Tanyşdyrylyş Dabarasy Geçirildi
-
Aşgabatda Bilim we Sport Ulgamynda Gazanylan Dünýä Üstünlikleri Bilen Tanyşdyryldy
-
Energetika institutynyň Talyplary Metallary Işläp Taýýarlamagyň Täze Tehnologiýalaryny Öwrenýärler
-
Göçegçi Çal Durnalar Amyderýanyň, Tejeniň Jülgelerinde we Köpetdagyň Eteginde Mekan Tutdylar
-
Türkmenistanyň Prezidenti Karara Gol Çekdi
Buhgalterçilik hasaba alnyşynyň we maliýe hasabatlylygynyň halkara standartlaryna geçmek boýunça utgaşdyryjy topar dörediler. Türkmenistanyň Prezidenti …Dowamy »
-
«HASAR» Fabriginiň Süýji Önümleri Täze Ýyl Söwdasynda Islegli Harytlaryň Biri
-
Ýurdumyzyň Sebitlerinde Baýramçylyk Mynasybetli Täze Desgalaryň Açylyş Dabaralary
-
Kosmos Tehnologiýalary-Türkmenistanyň Ösüşiniň Ileri Tutulýan Ugry
-
Mejlisiň Kada-Kanunçylyk Baradaky Komitetiniň Başlygy Serdar Berdimuhamedow Saýlawçylar Bilen Duşuşyk Geçirdi
Ulag we Aragatnaşyk Institutynyň Talyplary Halkara Bäsleşigiň „Robot Tehnikasy Babatda Iň Gowy Iş we Ösüş Üçin“ Diýen Baýragyny Eýelediler
Barmasy Çylşyrymly Ýerlerde Gün Batareýalary Sanly Telefon Stansiýalaryny Energiýa Bilen Üpjün Ederler
Türkmen Senagaty Durmuş Tehnikalarynyň Çykarylmagyny Özleşdirýär: Ýurdumyzyň Tozan Sorujylary we Elektrik Demojaklary Peýda Bolar
-
“Saglyk-2017” Halkara Sergisine Ýewropadan, Amerikadan, Aziýadan Kompaniýalaryň 245-si Gatnaşýar
Aşgabatda, Söwda-senagat edarasynyň sergi merkezinde “Saglyk-2017” atly halkara sergi geçirildi, onuň çäklerinde saglygy goraýyş ulgamyny …Dowamy »
-
Paýtagtymyzdaky Parahat-7 Ýaşaýyş Toplumynda Täze Saglyk Öýi Açyldy
-
Talyplar Bedenterbiýe-Sagaldyş Çäreleriniň Bir Aýlygyna Işjeň Gatnaşýarlar
-
WADA Bilen Toplumlaýyn Hyzmatdaşlyk Türkmen Sportunyň Arassalygyny Saklamaga Ýardam Eder
-
Türkmenistanyň Prezidenti Watandaşlarymyzy Bütindünýä Saglyk Güni Bilen Gutlady
-
Türkmen Taekwondoçylarynyň Üstünligi
Belarus Respublikasynyň paýtagty Minsk şäherinde söweş sungatlarynyň görnüşleriniň VII halkara oýunlary badalga aldy. Oýunlaryň çäklerinde …Dowamy »
-
Kristina Şermetowa – Agyr Atletika Boýunça Dünýä Çempionatynda Kümüş Medalyň Eýesi
-
Aşgabadyň Küşt-Şaşka Mekdebiniň Okuwçysy – Abraýly Halkara Ýaryşyň Kümüş Medalynyň Eýesi
-
Okeaniýanyň Wekiliýeti Uly Üstünligiň Şaýady Bolandygyny Nygtady
-
Aşgabat 2017-niň Şowhunly Ýapylyş Dabarasy
-
Kosmos Tehnologiýalary-Türkmenistanyň Ösüşiniň Ileri Tutulýan Ugry
Hormatly Prezidentimiz Gurbanguly Berdimuhamedow oktýabr aýynda geçiren Ýaşulularyň maslahatynda eden çykyşynda ýurdumyzyň halk hojalyk toplumynyň …Dowamy »
-
Türkmen Howa Ýollary Aşgabat-Ýerewan-Frankfurt Ugry Boýunça Gatnawy Açdy
-
Türkmenistanyň Raýatlygyna Kabul Edilenlere Pasportlar Gowşuryldy
-
Döwlet Baştutanymyzyň Adyndan Halkara Ýaryşlaryň 3-siniň Baýraklaryna Eýe Bolan Türgenlere Sowgatlar Gowşuryldy
-
Türkmenistan Beýik Ýüpek Ýolunyň Ugurlaryny Täzeden Dikeldýär
-
Türkmenistanyň Prezidenti Bilen Özbegistan Respublikasynyň Prezidentiniň Telefon Arkaly Söhbetdeşligi
Türkmenistanyň Prezidenti Gurbanguly Berdimuhamedow bilen Özbegistan Respublikasynyň Prehzidenti Şawkat Mirziýoýewiň arasynda telefon arkaly söhbetdeşlik boldy. …Dowamy »
-
Türkmenistanyň Ministrler Kabinetiniň Mejlisinde 2017-nji Ýylyň Ähmiýetli Wakalarynyň Üstünde Durlup Geçildi
-
Hormatly Prezidentimiz Watandaşlarymyzy Halkara Bitaraplyk Güni Bilen Gutlady
-
“Rönesans Holding” Kompaniýasynyň Ýolbaşçysy Geljegi Uly Türkmen Bazarynda Tutýan Ornuny Pugtalandyrmaga Uly Gyzyklanma Bildirýär
-
“Hyundai Engineering Co., Ltd” Kompaniýasynyň Ýolbaşçysy Milli Liderimize Galkynyş Känindäki Işleriň Barşy Barada Habar Berdi


text:
- +6°C
- AŞGABAT HOWA MAGLUMATY
- 2017-01-22
Şeýle hem okaň
17.01.2018 | The President of Turkmenistan inspects modern military aircrafts
17.01.2018 | Türkmenistanyň Prezidenti harby-howa enjamlarynyň döwrebap nusgalary bilen tanyşdy
16.01.2018 | Hormatly Prezidentimiz wezipä bellemek hakynda Karara gol çekdi
15.01.2018 | Wideoşekilli iş maslahatynda sebitleri durmuş-ykdysady taýdan ösdürmek we guramaçylyk meselelerine garaldy
15.01.2018 | Döwlet Baştutanymyz wezipä bellemek we wezipeden boşatmak hakynda Karara gol çekdi
15.01.2018 | TOPH gaz geçirijisiniň taslamasy boýunça Iş topary döredildi
Aziýanyň Olimpiýa Geňeşiniň Prezidenti Şeýh Ahmad Al-Fahad Al-Sabah hormatly Prezidentimiz Gurbanguly Berdimuhamedowyň adyna Gurban baýramy mynasybetli gutlag hatyny iberdi.
Şu nurana baýramçylykda Size hem-de Siziň ajaýyp ýurduňyza mundan beýläk-de gülläp ösüş we abadançylyk arzuw edýärin, - diýip, hatda aýdylýar. – Şu mümkinçilikden peýdalanyp, ýakyn wagtda Ýapyk binalarda we söweş sungaty boýunça V Aziýa oýunlaryny üstünlikli geçirmek üçin Siziň berýän goldawlaryňyza hoşallyk bildirýärin.
Bu oýunlaryň Türkmenistanyň taryhy üstünliklerini hem-de ösüşini artdyrjakdygyna ynanýaryn – diýip, hatda bellenýär.
Copyright 2012-2018 Türkmenistanyň Döwlet habarlar agentligi - Türkmenistan bu gün


text:
Salam, hormatly lukman! Meniň soragyma jogap çykmady welin, ýazanlarym barmandyr öýdýän. Soragymyň mazmuny şeýledi: Jynsy isleglerde aýal maşgala bilen erkegin arasynda tapawut barmy? Eger bar bolsa, tapawudy nähili? Şeýle tapawutlylygynyň sebäbi nämekä? Giňişleýin gürrüň berseňiz, minnetdar bolardym.
Saýtyň okyjysy.
Hormatly okyjy!
Biz Siziň soragyňyzy aldyk. Beren soragyňyzyň gyzykly we maşgala durmuşy üçin wajypdygyny, oňa giňişleýin jogap bermegi haýyş edeniňizi göz öňüne tutup, lukmanlarymyz ýörite makala taýynlamagy niýet edindiler. Ol ýakyn günlerde saýtymyzda peýda bolar.
Hormat bilen, saýtyň administratory.
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Türkmenistanyň prezidenti Gurbanguly Berdimuhamedowyň täjik paýtagty Duşenbä sapar etmegine garaşylýar diýip, “Sputnik” neşiri Täjigistanyň Daşary işler ministrliginiň informasiýa departamentine salgylanyp habar berýär.
Neşiriň 20-nji oktýabrda beren maglumatyna görä, täjik daşary işler ministri Sirojidin Aslow Türkmenistanyň daşary işler ministriniň orunbasary Berdinyýaz Mýatiýewi kabul etdi we iki ýurduň ýokary derejeli resmileri Berdimuhamedowyň Täjigistana etjek nobatdaky saparyny maslahat etdiler.
Emma habarda türkmen lideriniň bu saparynyň haçan amala aşjakdygy we onuň dowamynda nähili meseleleriň ara alnyp maslahatlaşyljakdygy aýdyňlaşdyrylmaýar. Şeýle-de, bu sapar barada häzirlikçe türkmen media serişdelerinde hem haýsydyr bir maglumat berilmeýär.
Berdimuhamedow soňky gezek Täjigistana 2014-nji ýylda sapar edipdi.
Täjigistanyň prezidenti Emomali Rahman Aşgabatda geçirilen Ýapyk binalarda we söweş sungaty boýunça V Aziýa oýunlarynyň açylyş dabarasyna gatnaşmak üçin şu ýylyň sentýabr aýynda türkmen paýtagtyna barypdy.


text:
19 Ağustos 2015 Çarşamba
Hormatly Sergä Gatnaşyjylar!
Hormatly sergä gatnaşyjylar!
Gadyrly myhmanlar!
Sizi Eýran Yslam Respublikasynyň XI ýöriteleşdirilen sergisiniň öz işine başlamagy bilen tüýs ýürekden gutlaýaryn! Her ýyl Aşgabatda geçirilýän bu çäräniň taraplaryň türkmen-eýran hyzmatdaşlygyny giňeltmäge özara gyzyklanma bildirýändigini ýene-de bir gezek görkezjekdigine berk ynanýaryn!
Turkmenistan özüniň ykdysady kuwwatyny barha artdyrýar, giň gerimli özgertmeleri yzygiderli durmuşa geçirýär, in täze tehnologiýalary we öňdebaryjy usullary ornaşdyrýar. Bu bolsa, geljegi uly türkmen bazarynda is alyp barýan daşary ýurtly hyzmatdaşlarda, şol sanda eýranly işewürlerde ägirt uly gyzyklanma döredýär. Aşgabatda geçirilýän bu sergi hem munuň aýdyň subutnamasyna öwrüler.
Ata Watanymyzyň halk hojalygyna täze tehnologiýalary we ylmyň in soňky gazananlaryny ornaşdyrmakda, berkarar döwletimiziň milli ykdysadyýetini dünýä ölçeglerine layyklykda döwrebaplaşdyrmakda halkara hyzmatdaşlygynyň ähmiýeti örän uludyr. Hut şonuň üçinem, iki ýurduň arasynda uzak geljegi nazarlaýan gatnaşyklar ýola goýulýar. Bu babatda Ykdysady hyzmatdaşlyk boýunça bilelikdäki türkmen-eýran toparynyň, türkmen-eýran işewürlik maslahatlarynyň söwda-ykdysady gatnaşyklary ösdürmekde uly ähmiýete eýedigini aýratyn bellemek isleýärin.
Dostlukly goňşy ýurduň paýtagtymyzda her ýyl geçirilýän sergisi Turkmenistan bilen Eýranyň arasyndaky köpugurly netijeli hyzmatdaşlygyň aýdyň mysalydyr. Ägirt uly ylmy we senagat mümkinçiliklerini görkezýän bu sergi iki goňşy ýurduň arasyndaky söwda-ykdysady hyzmatdaşlygy mundan beýläk-de berkitmäge we giňeltmäge gönükdirilendir.
Paýtagtymyzyň Sergi köşgünde geçirilýän sergi Eýran Yslam Respublikasynyň işewür toparlarynyň Turkmenistan bilen söwda-ykdysady gatnaşyklary hemmetaraplaýyn giňeltmäge çalyşýandygyny nobatdaky gezek bütin aýdyňlygy bilen görkezer. Sergä gatnaşýanlarda köpugurly sergi bilen tanyşmaga, geljekki meýilnamalary we işewür başlangyçlary kesgitlemäge mümkinçilik döreder.
Sergä gatnaşýan gadyrly myhmanlar!
Hormatly adamlar!
Men türkmenistanly we eýranly hünärmenleriň hyzmatdaşlygyny mundan beýläk-de ösdürmekde, ykdysady hyzmatdaşlyk boýunça taslamalary dowam etdirmekde bu serginiň uly ähmiýetiniň boljakdygyna berk ynanýaryn!
Sizi Eýran Yslam Respublikasynyň XI ýöriteleşdirilen sergisiniň öz işine başlamagy bilen ýene-de bir gezek tüýs ýürekden gutlaýaryn!
Size berk jan saglyk, abadançylyk, türkmen we eýran halklarynyň dost-doganlyk gatnaşyklarynyň mundan beýläk-de berkemegi, Türkmenistanyň we Eýranyň söwda-ykdysady hyzmatdaşlygynyň has-da ösdürilmegi ugrunda alyp barýan asylly işleriňizde uly üstünlikleri arzuw edýärin!
Türkmenistanyň Prezidenti
Gurbanguly Berdimuhamedow
Kaydol: Kayıt Yorumları (Atom)


text:
Bu ýagdaýa göwreliligiň başynda hökmany döremeli alamat ýaly seredilýär. Köp zenanlar dörän irki toksikozyň alamatlarynyň geçerine garaşsa, başgalar bu alamatlaryň başlananyna garaşyp, göwrelilik barada arzuw edýärler. Arzuwlar hasyl bolýar, muňa diňe ynanmak gerek, emma toksikoz göwreliligiň ýakymly alamaty bolup galanok.
Köplenç aýbaşynyň saklanmagy we göwreliligiň barlygy geljekki enä toksikozyň alamatlary bilen aýan bolýar.
Akuşerçilikde irki toksikoz diýip, göwreli aýalyň bedeniniň çaga düwünçeginiň ösmegine bildirýän duýgurlylyk ýagdaýyna aýdylýar.
Irki toksikoz haçan başlanýar?
Toksikoz takmynan göwreliligiň 3-nji-4-nji hepdesinden başlanyp, 12-nji-16-njy hepdesine çenli döwam edip biler. Emma göwreliligiň ahyryna çenli toksikozyň ýekeje alamaty bolmadyk ýagdaýlary hem seýrek duş gelmeýär.
Toksikozyň sebäpleri
Geçirilen köpsanly barlaglar netijesinde toksikozyň takyk sebäbini anyklamak başartmady. Immun ulgamynyň üýtgemegi, allergiki, gormonal üýtgemeler jähtden çaklamalar öňe sürülse hem, häzirki wagtda newrogen, ýagny beýniniň we göwreli ýatgynyň arasyndaky arabaglanşygynyň üýtgemegi netijesinde döreýän sebäp has ýörgünli düşündirişe eýedir. Beýni merkezleriniň üýtgemegi netijesinde refleks hadysalary, şol sanda iýmitleniş hadysasy hem üýtgäp, ýürek bulanma, gaýtarma ýaly alamatlar ýüze çykyp biler.
Toksikozyň alamatlary
Toksikozyň has ýygy duş gelýän görnüşi aşakdaky alamatlar bilen ýüze çykýar:
► Ýürek bulanma – esasy alamat bolup, ol irden, gije ýa-da bütin günüň dowamynda hem bolup bilýär;
► Gaýtarma – göwrelileriň 50-60%-de ýüze çyksa hem, olaryň diňe 8-10%-i bejergä mätäç bolup durýarlar. Gaýtarma näçe ir ýüze çyksa, şonça hem toksikoz agyr derejeli geçýär;
► Tüýkülik akma – agyr ýagdaýda bir gije-gündiziň döwamynda 1-1,5 litre çenli tüýkülik çykýp, bedenden belogyň we mineral duzlaryň ýitirilmeginiň sebäbi bolup biler;
► Umumy ýagdaýyň erbetleşmegi (ysgynsyzlyk, ukyçyllyk);
► Beden agramynyň peselmegi.
Käwagt irki toksikoz dermatoz (deriniň zaýalanmagy, gijilewük), demgysma (bronhlaryň gysylmagy – seýrek duş gelýär, emma agyr geçýär), osteomalýasiýa (süňkleriň ýumşamagy – kalsiý we fosfor elementleriň alyş-çalşygynyň bozulmagy sebäpli) görnüşde geçip bilýär. Gijilewük gaharlylyk, ukynyň bozulmagyna getirýär. Emma gijilewügiň sebäbi – süýji keseli, kömelekli ýokançlyk (kandidoz) ýa-da allergiki täsirlilik bolmagy hem mümkin.
Irki toksikozyň alamatlaryny gaýtarma bilen häsiýetlenýän başga kesellerden (iýmit zäherlenmesi, gastrit, pankreatit, nerw dokumasyny zaýalaýan ýokançlyklar we ş. m.) tapawutlandyrmak möhümdir.
Toksikozyň geçiş derejeleri
1. Ýeňil dereje – göwreliniň umumy ýagdaýy kanagatlanarly, köplenç nahardan soň, käwagtlar ajöze gaýtarma bir gije-gündizde 5 gezege çenli bolýar. Göwreliniň beden agramy 3 kg. artyk ýitirilmeýär.
2. Orta dereje – gaýtarma bir gije-gündiziň döwamynda 6-10 gezege çenli gaýtalanýar we naharyň kabul edilmegine bagly bolmaýar. Beden agramy 2 hepdede 2-3 kg. aralygy ýitirilýär.
3. Agyr dereje – göwreliniň umumy ýagdaýy agyrlaşýar. Gaýtarma bir gije-gündiziň dowamynda 20 gezek we ondan hem köp ýüze çykýar. Göwreliniň ukysy bozulýar. Bedeniň agramy 8-10 kg. aralygy ýitirilýär. Göwreliniň ýygy gaýtarmagy netijesinde bedeniň suwsuzlanmagy ýüze çykyp, alyş-çalyş hadysalary bozulýar. Ganyň we peşewiň kadaly görkezijileri üýtgeýär.
Irki toksikozyň bejergisi we ony ýeňilleşdirmegiň usullary
Irki toksikozyň ýeňil we orta derejeli görnüşleri lukmanyň gözegçiligi bilen Saglyk öýlerinde geçirilse, agyr görnüşi keselhana şertlerindäki bejergini talap edýändir.
Bu ýagdaýy başdan geçirýän göwreliniň iýmiti dürli önümleri saklaýan, aňsat özleşýän we witaminlere baý bolmalydyr. Nahary sowadylan görnüşde, uly bolmadyk mukdarda her 2-3 sagatdan, ýatan ýerinden kabul etmek maslahat berilýär.
Derman bilen bejergi lukmanyň gözegçiliginde alnyp barylyp, iýmit siňdiriş ulgamyň işini kadalaşdyryjy (serukal, torekan), ösümlik derman otlaryndan taýynlanan serişdeleri (hofitol, kokkulin), witamin toplumlaryny, gistaminlere garşy (pipolfen, dimedrol) we rahatlandyryjy (droperidol) serişdeleri ulanmadan ybaratdyr.
Irki toksikozyň bildirýän oňaýsyz ýagdaýlaryny ýeňilleşdirmek üçin birnäçe umumy maslahatlara eýerme hem peýdaly bolup biler:
→ Ýygy-ýygydan arassa howada gezelenç etmäge çalşyň.
→ Köplenç toksikoz irden, haçanda ganda glukozanyň derejesi peselende başlanýar. Irden turanyňyzda açlyk duýgusyny basyp ýatyrmak üçin agşamdan guradylan çörek bölejiklerini ýa-da duzly kökäni taýynlap goýuň we ýeriňizden turmazdan garbanyň.
→ Aşgazanyň kadaly işlemegi üçin günüň döwamynda ýygy-ýygydan garbanmak maslahat berilýär. Emma aşa doýmagyň hem zyýanlydygyny unutmaly dädir. Alma, guradylan miweleri, hozy hemişe ýan torbaňyzda saklamak maslahat berilýär.
→ Köpräk suwuklyk içmeli – suw, çay, miwe şirelerini we gaýnatmalaryny az-azdan, owurtlap içmek maslahat berilýär. Has hem limonly gök çaý, itburun şiresi, klýukwa morsy, ýaňy sykyp alynan miwe suwy, gazsyz mineral suwlary ýagdaýy gowulandyryp bilerler. Özünde köp şireli suwuklyk saklaýan miweleri (üzüm, pyrtykal, garpyz, gawun) hem iýmek peýdalydyr.
→ Iýmit iýlenden soň derrew ýatmak maslahat berilmeýär.
→ Çilim çekýän adamlardan uzagrakda durjak boluň. Mümkin bolsa dürli ysly ýerlerden gaça duruň: azyk dükanlary, himikatlary, parfumeriýa önümlerini satýan dükanlar we başgalar.
→ Ýene bir peýdaly maslahat: nahar taýarlan wagtyňyz agzyňyzy sowgurak suwdan dolduryp, agzyň içinde gyzýança saklaň. Gyzandan soň ýene-de sowuk suwa çalşyň.
→ Başga bir maslahat– ýürek bulanma başlanan wagty 1 çaý çemçe baly agzyňa alyp, assa-assadan soruň.
→ Mandariniň, apelsiniň ýa-da limonyň bölejigini sormak hem peýdalydyr. Narpyzly çaý, duzly pomidory, hyýary iýme hem peýda berip bilýär.
→ Göwreli aýallar üçin niýetlenen witamin toplumlaryny kabul ediň.
→ Egerde göwreli aýalyň ejesi hem ýaş wagtynda toksikozdan ejir çeken bolsa, mümkin onuň maslahatlary gyzyna kömek eder.
→ Egerde ýürek bulanma günüň ikinji ýarymynda ýüze çykýan bolsa, mümkin ol ýadawlygyň ýa-da hysyrdyly işiň netijesidir. Bu ýagdaýda derman otlaryň rahatlandyryjy ýygyndysyny, pustyrnik ýa-da pişik dyrnaçak otlaryň demlemesini kabul etme peýda edip biler.
Eger bejergi netije bermese...
Egerde geçirilen bejergi göwreli aýalyň ýagdaýyna täsir etmese, onda göwreliligi üzmekligiň meselesini çözmelidir.
Göwreliligi üzmek üçin görkezmeler:
⇒ Yzly-yzyna, üznüksiz gaýtarma;
⇒ Bedeniň suwsuzlanmagynyň güýçlenmegi;
⇒ Agramyň has peselmegi;
⇒ Nerw ulgamyň bozulmalary (parhsyzlyk, hereketsizlik, samrama);
⇒ Deriniň we gözleriň agynyň saralmagy.
Ýokarda bellenip geçilen çäreler toksikozyň geçişini ýeňilleşdirmäge kömek edip bilerler, sebäbi bu alamatlardan çürt-kesik dynmaga kömek edýän usul ýokdur. Esasy bilmeli zat – öz biynjalyklaryňyza ol diýen üns bermäň, çünki ýürek bulanma hem çalt geçip gidýän, wagtlaýyn ýagdaýdyr.
Teswirlemeler
tebibe baryp yalnysypdyrynmy
Ony dine görüp, barlap lukman aýdyp biler. Soraýanymyn sebäbi nadip tebibe ynanyp bbaryp bildingiz? Onung bilim derejesi nähili? Umuman bizde gaty kan adam tebibe baryarlar. Bu bir howply yagdavlary doredip biler.
lukman aga salam lukman aga size bir soragym bar detski matgada gowreli bolmak munkinmi ginekolg lukmanlardan bejergi alym aybasym 23 yasyma cenli gelmedi prkgesteron ukolny alalamdan son bir ay geli sonky ay yene gelmedi matkany ulaltmak un masa£a gatnadym tebiplere 7 gun sondan on onmas gun gecenson icin eteklerinde agyry peyda bolup baslady tebibe yene baramda barlap caganyn galanlygny aytdy caga duvuncegi bar diydi yone entak 20gun uzi test barlagna barmazlygmy aytdy sugun 16 gun boly test edip gordim yone yok gorkezdi men name etsemkam uzi 20gunde gorkezip bilermika aybasam gelmanson hacan galany galmadygny bilip bilemok lukman aga hais etyan mana bir maslahat berin
Näme üçin tebibiň ýanyna bardyňyz?
Eger Siz emdirýän bolsaňyz aýbaşyňyz asla gelmän hem biler ýa-da kadasyz hem gelip biler.Ýöne bu ýagdaý göwreliligiň galma mümkinçiligini bütinleý aradan aýyrýan däldir.Göwreliligiň test barlagyny gaýtalaň ýa-da ganyňyzy adamyň horiogonly gonadotropin gormonyna barlaň (bu gormon diňe göwrelilik wagty döreýär we kesgitlenýär), ýatgynyň USB-ny geçiň.Eger göwrelilik bolmasa, aýbaşa garaşmazdan lukmanyň barlagyndan soň, emdirýän enelere niýetlenen gormon serişdeleri ýa-da ýatgynyň içine spiral goýup göwrelilikden goranyp bilersiňiz.Ýürek bulanmalar bolsa dürli sebäplere görä döräp bilip, göwreliligi tassyklaýan anyk alamat däldir.
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Jemgyýetimizi mundan beýläk-de demokratiýalaşdyrmagyň ýolunda
Möhletinden öň çykyp gidenleriň saýlaw okruglarynda Türkmenistanyň Mejlisiniň deputatlarynyň, şeýle hem welaýatlaryň dolandyryş-çäk gurluşynyň üýtgemegi bilen baglylykda, halk maslahatlarynyň agzalarynyň, Geňeşleriň agzalarynyň saýlawlaryna taýýarlyk işleri alnyp barylýar. Nobatdaky saýlawlar milli demokratik ýörelgelere esaslanýan halk häkimliliginiň köp derejeli ulgamyny mundan beýläk-de kämilleşdirmegiň ýolunda möhüm ädime öwrüler.
Bu gezekki jemgyýetçilik-syýasy möwsümiň çäklerinde dalaşgärleri hödürlemek dowam edýär.
Hususan-da, Aşgabat şäheriniň 7-nji “Güneş” saýlaw okrugy we Mary welaýatynyň 106-njy “Wekil” saýlaw okrugy boýunça ýurdumyzyň Demokratik partiýasyndan we raýatlar toparlaryndan öz wekillerini hödürlemek boýunça ýygnaklar geçirildi. Onuň çäklerinde ýurdumyzyň kanun çykaryjy edarasyna halk wekilleri wezipesine mynasyp dalaşgärler hödürlenildi.
Halk maslahatlaryna we Geňeşlere agzalaryň saýlawlary boýunça saýlaw okruglarynda Demokratik partiýasynyň, Senagatçylar we telekeçiler partiýasynyň, Agrar partiýasynyň welaýat, etrap we şäher guramalaryndan, şeýle hem ýurdumyzyň raýatlarynyň teklipçiler toparlaryndan dalaşgärleri hödürlemek boýunça ýygnaklar geçýär.
Ähli okruglarda bir orna birnäçe dalaşgärler hödürlenilýär. Munuň özi saýlawlaryň bäsdeşlik ýörelgelerine laýyk gelýändigini alamatlandyrýar we Garaşsyz, Bitarap Türkmenistanda demokratik ýörelgeleriň çuňlaşdyrylýandygynyň aýdyň subutnamasyna öwrülýär. Saýlawlara milli synçylaryň gatnaşmagy onuň açyklygyny we aýanlygyny şertlendirýär.
Dalaşgärleri hödürlemek çäreleri tamamlanansoň, olar bellige alnar. Soňra dalaşgärleriň saýlawçylar bilen duşuşyklary başlanar. Olaryň dowamynda saýlawçylar dalaşgärleriň saýlawlaryň öňüsyrasyndaky maksatnamalary bilen tanşarlar hem-de dalaşgärlere özlerini gyzyklandyrýan sowallaryny berip bilerler.